بابەتی چوارەم- چیرۆک | ماڵێک لە ئاسمان\nمن بۆخۆشیى نانووسم، نا.. من دەنووسم تا لەشەڕی ئەفکارى خۆم ڕزگارم ببێت.. ئەمەش شتێک نییە بەویستى خۆم، بەڵکو شتێکە ناچارم.\nفریدریک نیچە، ویستی هێز\nئەمە حاڵمى خراپکردووە! ریتمی تێکداوم. دەزانی من رانەهاتوو باشبم! خۆشت دەزانی کە بۆتدەنووسم (باشم) درۆدەکەم.. حەقیش نییە ئیتر من دەسکاری وەڵامەکەم بکەم، حەق وایە تۆ پرسیارەکەت بگۆڕی.. بمتوانیایە کارەکەتم ئاسانتر دەکرد، بەڵام خەنجەرێک لەم سنگە لاغرەم هەڵبچەقێنەو ئەم خیانەتەم لەخۆم پێمەکە.. ئەمە مێژووی منە؛ مــن بــــاش نــیـــم.\nحەزدەکەم وەک تاکێ گۆرەوی دڕاو لەدڵمت داماڵم‌و تادەستم دەگات فڕێتبدەم، بەقەولی دۆستە کرماشانییەکەم زۆر دەترسم دیداری من‌و تۆ بکەفێتە قیامەت.. دەزانی من‌و تۆ وەکو یەک‌و هەشتین! هیچ یەک‌و هەشتێکی تر‌نا، تەنیا ئەوەی وا لەناو لەپی چەپتدا.. پلانم هەیە؛ دەست لەخۆم هەڵبگرم‌و واز لەتۆ بهێنم، ئەمە بۆ هەردووکمان باشترە.. کە ئەمە دەڵێم ئەشزانم غوربەت یانی ئەوشوێنەی تۆی لێنیت...!\nبیری شارەکەم دەکەم‌و لەخۆشمەوە لام وایە ئەو شارەی من هەر ئەرزشی ئەوەی هەیە لەدوورەوە بیری بکەیت‌و هیچی تر.. پڕم لەخەیاڵی ئەم شارە وەک تاسەی قەسابخانە لەسەری سەگدا. چاو دادەخەم، هەستم رادەگرم، حەزدەکەم دونیا لەکونێکی ترەوە بێتە ناو منەوە.. حەزدەکەم رابردووم لەجێیەک دانێم، بەڵکە لێم جێبمێنێ وەک جێمانی چەترێکی رەش لەپاسێکی سپیدا.. دوای 46 سە‌عات کە بۆ یەکەمجار لەژوورەکەم دێمەدەرەوە ئەوجا دەزانم کەمن وەستای کوشتنی کاتم! بەجۆرێ دەتوانم شەش سەعات چاو لەسەر توێکڵە گوڵەبەڕۆژەیەکی خوراو قەتیسبکەم‌و وەڕسیش نەبم.. ئەگەر لێرە مامەوە کۆرسێک لەمەڕ بـــاوێـــشـــک وەردەگرم.. من رشانەوەیەکی گەورە بەخۆم قەرزدارم.. رشانەوەیەک هەموو ئەو ئازارانە بێنێتەوە کە لەم رۆژگارانەی دوایی ژیانمدا چەشتمن..\nبۆنی هێلکەوڕۆن دێت‌و بیری ژنەکەم دەکەم.\nدەزانم ئەوسەرە ئەبستراکتەی تۆ هێزی تێگەیشتنی ئەو رستەیەی نییە، ئەوەتا لچت هەڵدەقورچێنی‌و شانەکانت بەرزدەکەیتەوە:\n- جــــا چــییــە؟!\nدەمزانی تێناگەیت.. دەشزانم هەرچی شتی نێو ئەم دونیایە هەیە ئەگەر نیگای موجەڕەدت بکەوێتە سەری، ئەوەندە بێحورمەت دەبێتەوە تا ئاستی پرسیارەکەی تۆ...\nگرنگییەکە لەوەدایە لەناو شەش ملیار مرۆڤی سەر ئەم هەسارە هێلکەییەدا، تەنها من دەتوانم بۆنی هێلکەوڕۆن‌و بیری ژنەکەم بەیەکەوە بکەم‌و بەقووڵیش بیر لەو پەیوەندییە خەیاڵێکتییەیان بکەمەوە.\nحەقی ئەوەت هەیە بتخەمە ژێر رەگی سێجای خۆم‌و پێمبڵێ دەتوانی چەند بەرگە بگری؟\nقەشمەرییەکی قورسم بەخۆشەویستی دێ، لەوەناچێ من جارێکیتر عاشق ببمەوە (بەس تۆ ئەم قسەیەم بە سەنەد لێ وەرمەگرە!).. دڵم لێیداوە عومرم وەفا ناکاو پێش ئێوە دەڕۆم، ئەگەر رۆژێک لەپڕ دیارنەمام بەو دۆستی دوورە وڵاتە بڵێن ئەم مانفێستی نائومێدییە تەواوبکات.\nمەقامی راستەقینەی ئومێد لەبێئومێدی گەورەدایە، لەوانەیە لەم رۆژانەدا شتێک لەبارەی مەعریفەی مامەڵەکردن لەتەک نائومێدیدا بنووسم.. حەزدەکەم قاچم تا ئەژنۆم ئەوەندە گەورەببێ، ئەوەندە گەورەببێ، ئەوەندە گەورەببێ تا بتوانم یەک شەقی قایم لەم گۆی زەوییە هەڵدەم‌و فڕێیدەم بۆ شوێنێکی دوور، ئاخر من لە شوێنێکیتریشدا پێموتووی کێشە شوێنەکانە، دەبێ شوێنەکان شوێنگۆرکێ پێبکەین، بەس تۆ ئەوەندە بۆشی ئەم قسەیە ناچێت بە هیچ شوێنێکتا.\nتۆ بچۆرەوە شەوانی هاوینی هەشتاکانی بەرTV یەکی رەش‌و سپی‌و بەدیار هەڵقەیەکی سورییەوە تێربگری‌و منیش لێرە لەناوەڕاستی ئەم بەفری خەمە سەنگینەدا دەوەستم تا دوا کلوی ئەم مەراقە پڕوشە دەکات، ئینجا سەرێ بۆ ئاسمان بەرزدەکەمەوەو وەک ئەوەی وێردێک بخوێنم دەڵێم (سوعبەتی بێتام لەگەڵ ئینسان دەکەیت.. دەزانی؟(!\nقومێک لەچا روونەکەی بەردەمم دەخۆمەوە، دەستم لەسەر ریمۆت کۆنترۆڵیTVیەکە جێ بەخۆی ناگرێ، وەک هەمیشە گۆرانییەکی ناسازە.. میوتی دەکەم‌و زۆر بە توندی لە وشەی (روخان) رادەمێنم.. نە وێران‌و نە شکان‌و نە کاول‌و نە رمان هیچیان تامی خۆی نادەن.. روخان.. روخان.. ئەم پێنج پیتە مۆسیقایەکی تایبەتی خۆیان هەیە.. من کە ئێستا دەڵێم روخان، هەست بەداکەوتن دەکەم.. دەکۆکم.. قوڕگم پڕبووە لە تۆز.. چاوم هیچ نابینێت...\nشتێکت پێدەڵێم بەس لای کەس باسی مەکە؛ وابزانم ئەوە خۆم بووم روخام..!\nئەم ماوەیە کەوتومەتە درزێکەوە، سەد بریا درزکەی تۆ بوایە.. نــا درزێکی ترە، درزی نێوان نادڵنیای‌و یەقین، خەریکم دەشێوێم، ئنجیل‌و دیکارت بەیەکەوە دەخوێنمەوە، کەچی بەنیازنیم شکۆی ئەم شکەم بەتاجی شاهانەی یەقینێکی حۆل بگۆڕمەوە. دەبێ شتێک بکەم.. هاوارێ.. قیژەیەک.. پەلەقاژەیەک.. تا بەڵکە لەم درزە فریادم بێ.. ژیان لە درزدا زۆر سەختە.. زۆر.\nکەسێک هەیە کە سەرمای دەبێت منی بیر دەکەویتەوە.. هەرباشە ئەمە یانی من هێشتا ماوم، لێ هەوای ئێرە زۆر تەنگە، هەناسەم سواربوو‌ەو خۆم نیازی دابەزینم هەیە.. خوێن لەسەرما وەقفەی کردووەو هەوا بەسنگمدا عبور ناکات.. هێدی هێدی بەرچاوم رەش دەبێ‌و خەریکم دەستی شل‌و لەرزۆکم بەرزبکەمەوەو وەک علی شەریعەتی بە هەموو قوڕگم بقیژێنم: ژیان بووەستە.. دادەبەزم!\nکۆتایی 2009- سۆفیا


عوسمان عومەر: ژەهر خواردکردنى نەیاران یا ئۆپۆزسیۆن یا بەکرێگیراوان. – WTARIKURD\nئەوەى زانراوە لە سەرتاسەرى جیهان دا ململانێ و رکابەریى جۆراوجۆر لەنێوان هێزە سیاسەکان لەسەر گۆرەپانى وولاتان و بەتایبەت وولاتانى ئەوروپا و ئەمەریکا بەتایبەت لەکاتى هەڵبژاردنەکاندا سەر هەڵدەدات. لەم وولات و هەرێمەى خۆشمان چەندسالێکە رکابەرى سیاسى بەرچاو دەکەوێ، هەر لە ناوزراندن و یەکتر شکاندن و تۆمەت دروستکردن, ئەویش بۆ پەراوێز خستن و زیانگەیاندن بووە بە رکابەر تا گەیشتنە ڕادەى شەرى ناوەخۆ.\nلەسەر گۆرەپانى سیاسى هێزەکانى کوردستان جگە لەوانەى لەسەرەوە ئاماژەم پیدان جۆرێکى دیکە لەرکابەرى لەوانە لە خۆرهەلاتى کوردستان و باشورى کوردستان پیادە کرا ئەویش پێش سوپاى دوژمن کەوتن و پەنا بردنە بەر هێزى دوژمن.\nلەوانەش ترسناکتر ماوەى چەند هەفتەیەکە ڕاگەیاندنەکان و سۆشیال میدیا سەرقاڵى بلاوکردنەوەى هەوالى ژەهرخواردکردنى کەسانى دیار لەسنورى دەڤەرى سەوزن، ئەم هەوالانە واى لە زۆر کەسایەتى سیاسى دەڤەرەکە کردووە کە سەردانى دەرەوەى وولات بکەن بۆ ئەوەى دلنیا ببنەوە لە بارى تەندروستى خۆیان. لەشەقامیش نوکتەى لەسەر دروستکراوە گەیشتۆتە ئەو ڕادەیەى لەکاتى سەردانى یەکتر نەوێرن چاو و قاوەو ئاو لاى یەکتر بخۆنەوە.\nئەم بارودۆخەى ژەهر خواردکردن و تیرۆرکردنە هەر لەوولاتى ئێمە تەنها نییە، بەلکو لەلایەن دەزگا هەواڵگریەکانى KGB و CIA و مۆساد و میت و زۆر دەزگاى هەواڵگرى تر پەیرەو کراوە بۆ لەناوبردنى رکابەر یا ئۆپۆزسیۆن یا کەسایەتیەکى سیاسى دیاریکراو.\nیەکێ لەو نمونە زیندوە نزیکانە ژەهر خواردنى بەکرێگیراو سێرگى سکریبال کە ئەفسەرێکى هەوالگرى رووسیا بوو، بەلام لەلایەن MI6وە بەکار هێنراوە دواتر مافى پەنابەرى لە بەریتانیا پێبەخشراوە، بەلام لە سالیسبەرى خواروى بەریتانیا ژەهر خواردکرا وە.\nیەکێکى دیکە لە ژەهر خواردکردنەکان کوشتنى الگسندر لیتفینینکۆ کە بەکریگیراوێکى نهینى بوو لەلاى هەواڵگرى ناوەخۆى رووسیا FSB و سالى 1999 هەلات بۆ بەریتانیا و سالى 2006 کاتێ لیفتینیکۆ شەوێک چاوى بەهەندێ هاوڕێى خۆى کەوت لە ئوتێلێک و پەرداخێک چاى سەوزییان پێشکەش کرد، دواى ئەوە هەستى بەتەنگە نەفسى و ئارەزوکردنى ڕشانەوە دەکرد، بۆیە بەپەلە گواسترایەوە بۆ نەخۆشخانە، دواى پشکنینەکان دەرکەوت ماددەى پۆلۆنیۆمى بۆ کراوەتە چایەکەوە کە مادەیەکى تیشکاوەرى 210 یە.\nدوا ژەهر خواردکردن کوشتنى( کیم جۆنگ نام )زربراى دکتاتۆرەکەى کۆریاى باکوور لە شوباتى 2017 لە فرۆکەخانەى کوالالامپور کاتێ دووژنى ڕاسپیردراوە دەموچاویان بەمادەى VX سریەوە ئەم جۆرە ژەهرە دەمارەکانى مێشک و دەزگاى هەناسەدان دەوروژێنێ و تا رادەى نەمانى هەناسە، ئەوەش بەهۆى توڕەبونى کیم جۆنگ ئونى زڕ براى لێى. تیرۆرکردن هەر بەژەهراوى کردن ئەنجام نەدراوە، بەڵکو لەسەردەمەدا فڕۆکەى بێفڕۆکەوان و یا ئاراستەکردنى رۆکێـتێکى بالیستى بەشەپۆلى دەنگ، کاتى قسە کردن بە بەتەلەفون بەهۆى پێشکەوتنى تەکنۆلۆژیا سەرى هەلداوە.\nسەرانى کورد هەر لەکۆن و سەرەتاى بەرپابونى بزوتنەوەو جولانەوە سیاسیەکان روبەروى مەترسى تیرۆر بونەتەوە, سەرکردەکانى کورد لەشۆرشى نوێ بێبەش نەبون لەهەولى تیرۆر بە زۆر شیوە، بەلام بەدەرمانخواردکردن زیاتر هەولى بۆدراوە، لەوانە هەولدان بۆ تیرۆکردنى جەنابى رەوانشاد مامجەلال لەلایەن خزمێکى خۆیەوە بەناوى دکتۆر فوئاد تالەبانى لەرێگاى چەند حەبێکى سیانید لەلایەن دەزگاى موخابەراتى عیراقەوە ئاراستە کرابوو بۆ ئەنجامدانى ئەوکارە، بەلام هەر خودى دکتۆر حەبەکان ئاشکرا دەکات. کاتێ باره‌گای ڕه‌وانشاد نه‌وشیروان مسته‌فا لە بەرگەڵوبو ئەحمەد سورداشی ناوێک هەولی ژەهرخواردنی کاک نەوشیروانی دا، بەڵام پێیزانراو سزای خۆی وه‌رگرت.\nهەولى تیرۆرکردنى کاک سامان گەرمیانى سالى 1979 لەریگەى ژەهر کردنە ناو پرتەقالەوە بۆى، گەر هەڵەنەبم هەولێکى دەرمانخواردن بۆ رەحمەتى قادرى حاجى عەلى هەبووە. سالى 1987 جۆرێکى دیکە لە ژەهر خواردکردن ئەویش لەریگەى ژەهرکردنە ناو مەشروبەوە کە پێشمەرگەیەکى ت/25 بەناوى ووریا سوور شەهید دەکات. بەپێى زانیاریم هەولدرا بگەیەنرێتە ئیران، بەلام لەڕێگا کۆچى دوایی کرد. بەهۆى ژەهرى سالیۆمەوە بوو کە (بەکوردى خۆمان پێى دەگوترێ مەرگەموش)، یەکێک لە سیفەتەکانى ئەو ژەهرە لەسەرەخۆ کاردەکاتە سەر جگەر و گورچیلەو گەدەو میشک گەر بە زوویى چارەسەرو دژەکەى وەرنەگیرێ ئەو کەسە گیان لەدەست دەدات. لەیەکێ لە بیرەوەریەکانم لەبەشى بێتەل باسى ژەهر خواردنەکەى بارەگاى کاک مستەفا چاورەشم لەسێروانى بەرى مەرگەسالى 1987 کردووە لەخوانێک ئامادەکرابوو بۆ دکتۆر مەحمود عوسمان و کاک عدنان موفتى و رەحمەتى موحسن بایز کەدواى ئاشتبونەوەى گشتى روویان لەبەرى مەرگەکردبوو بەنیازى بارەگادانان (لەکانى توو)، ئەورۆژە لەلایەن کاک مستەفاوە میواندارى دەکرین و سامى شۆرش و بێستونى مەلاعومەر دواتر دکتۆر شوانیش هەر لەوێ نان دەخون. بەپێى ئەو بروسکەیەى لەت/43ى ئاسۆس وەرمان گرت دواى ماوەیەک بیستونى مەلاعومەر و کچەکەى مەلامحەرەم و دایکى کاک مستەفا گیان لەدەست دەدەن، بەلام تریفەى خوشکەزاى بەهۆى گەنجى سەرەتا هیچى لێ دیار نادات لەهەموان خراپتر کاک مستەفا بوو، ئینجا عدنان موفتى و سامى شۆرش و دکتۆر شوان رەوانەى ئێران دەکرێن. بەلام دکتۆر مەحمود گەرایەوە بارەگاکەى کاک نەوشیروان خۆى چارەسەرى خۆى دەکرد تا ماوەیەک و هەندێ دەرزى لەئێرانەوە نێردرا بەپەلە. ئەو کارە لەلایەن خێزانى جەبارى على عەوێزەوە بەئاراستەکردنى لەلایەن ئیستیخباراتەوە بۆى کردبونە ناو ماستاوەوە، چونکە ئەو جۆرە ژەهرە نەرەنگى هەیە نەتامى هەیە، بەلام کاریگەرى زۆر بەجێ دەهێلى وەک بێهێزى و هەلوەرینى موەکانى لەش. هەرچەندە دکتۆر شوان و دکتۆر جەلال لەوێ لەنەخۆشخانەبون، بەلام نەبونى ئەودژە واى کرد 3کەس گیان لەدەست بدەن و بەپەلە فریاى ئەوانى تریش کەوتن.\nرژێمى صدام سالى 1978 بەپێى ریوایەتى حامید عەلوان الجبورى وەزیرى دەولەت بۆ کاروبارى دەرەوە لەرژێمى بەعس دەلێت: ژەهرى ثالیۆم کرابوە ناو خواردنەکەى هەوارى بۆمیدین و(عقید ئەحمەد بن شەریف)یش ئەوەى دوپات کردۆتەوە و دەلێت: هەر کە لەبەغداوە بەرەو دیمەشق دەرچوین سەرۆک هەوارى بۆمیدین بارى تەندروستى تێکچوەو مێزەکەى خوێن بووە, ساڵى 2005 دواى 27 ساڵ هاوسەرى بۆمیدیەن پەردەى لەسەر تیرۆرکردنى هەڵمالى و صدامى تاوانبارکرد، ژەهرى ثالیۆمى بۆکراوەتە خواردنەکەى لەکاتى سەردانەکەى بۆبەغدا. هەر رژێمى سەدام لەلندەن سالى 1980 یەکەم تیرۆرى بەژەهرى ثالیۆم بەپێى راپۆرتى نەخۆشخانەى وێست منستر لە بەریتانیا لە 25ى حوزەیرانى هەمان ساڵ ئەنجام دراوە دژى مجدی جیهاد سالح ئەندامى سەرکردایەتى نهێنى حیزبى بەعس لەپەرداخێک شەربەتى پرتەقاڵ دا لەچاوەروانى فرۆکەخانەى بەغدا کاتى دەرچونى بۆ لەندەن.\nژەهرەکان دوو جۆرە ژەهرى سروشتى کە لەهەندێ قارچک و گیاوە بەهۆى نەزانین و خواردنى جۆرەکەى ژەهراوى دەبێ, جۆرى دووەمى ژەهرى دەست کردە واتە کیمیاوى بەدەستى مرۆڤ ئامادە دەکرێ لەتاقیگەکان بۆ مەبەستێک واتە لەناو بردنى کەسێک ( الشروع بالقتل، واتە هەولدان بۆ کۆشتن) ئەمەش لەیاساى سزادانى عیراقى سزایەکى توندى بۆ دیاریکراوە.\nدانا مەنمی: یەکێتی و کۆنگرە – ژەهرەکەو ململانێی ئامۆزاکان.


وَاتَّخَذُوا مِن دُونِهِ آلِهَةً لَّا يَخْلُقُونَ شَيْئًا وَهُمْ يُخْلَقُونَ وَلَا يَمْلِكُونَ لِأَنفُسِهِمْ ضَرًّا وَلَا نَفْعًا وَلَا يَمْلِكُونَ مَوْتًا وَلَا حَيَاةً وَلَا نُشُورًا (3) وَقَالَ الَّذِينَ كَفَرُوا إِنْ هَٰذَا إِلَّا إِفْكٌ افْتَرَاهُ وَأَعَانَهُ عَلَيْهِ قَوْمٌ آخَرُونَ ۖ فَقَدْ جَاءُوا ظُلْمًا وَزُورًا (4) وَقَالُوا أَسَاطِيرُ الْأَوَّلِينَ اكْتَتَبَهَا فَهِيَ تُمْلَىٰ عَلَيْهِ بُكْرَةً وَأَصِيلًا (5) قُلْ أَنزَلَهُ الَّذِي يَعْلَمُ السِّرَّ فِي السَّمَاوَاتِ وَالْأَرْضِ ۚ إِنَّهُ كَانَ غَفُورًا رَّحِيمًا (6) وَقَالُوا مَالِ هَٰذَا الرَّسُولِ يَأْكُلُ الطَّعَامَ وَيَمْشِي فِي الْأَسْوَاقِ ۙ لَوْلَا أُنزِلَ إِلَيْهِ مَلَكٌ فَيَكُونَ مَعَهُ نَذِيرًا (7) أَوْ يُلْقَىٰ إِلَيْهِ كَنزٌ أَوْ تَكُونُ لَهُ جَنَّةٌ يَأْكُلُ مِنْهَا ۚ وَقَالَ الظَّالِمُونَ إِن تَتَّبِعُونَ إِلَّا رَجُلًا مَّسْحُورًا (8) انظُرْ كَيْفَ ضَرَبُوا لَكَ الْأَمْثَالَ فَضَلُّوا فَلَا يَسْتَطِيعُونَ سَبِيلًا (9) تَبَارَكَ الَّذِي إِن شَاءَ جَعَلَ لَكَ خَيْرًا مِّن ذَٰلِكَ جَنَّاتٍ تَجْرِي مِن تَحْتِهَا الْأَنْهَارُ وَيَجْعَل لَّكَ قُصُورًا (10) بَلْ كَذَّبُوا بِالسَّاعَةِ ۖ وَأَعْتَدْنَا لِمَن كَذَّبَ بِالسَّاعَةِ سَعِيرًا (11)\nالصفحة Page 360\n(3) که‌چی هاوه‌ڵگه‌ران له جیاتی ئه‌و زاته شتانێکی تریان کردووه به خوای خۆیان که هیچ دروست ناکه‌ن و هیچیان پی به‌دی ناهێنرێت، به‌ڵکو خۆیان دروست ده‌کرێن، (ته‌نانه‌ت) ناتوانن سودێک یان زه‌ره‌رێک به خۆیان بگه‌یه‌نن، هه‌روه‌ها نه مردنیان به ده‌سته، نه ژیان، نه زیندوو کردنه‌وه.\n(4) ئه‌وانه‌ی بێ باوه‌ڕ بوون وتویانه: ئه‌م قورئانه درۆیه‌ک نه‌بێت که (محمد صلی الله علیه وسلم) خۆی هه‌ڵیبه‌ستووه، شتێکی تر نی‌یه، که‌سانی تریش یارمه‌تیانداوه، به ڕاستی ئه‌وانه (به‌و گوفتاره‌یان) سته‌م و بوختانێکی گه‌وره ده‌که‌ن و قسه‌یه‌کی ناڕه‌وایان کردووه.\n(5) هه‌روه‌ها وتویانه: ئه‌م قورئانه داستانی پێشینه‌کانه‌و داوای نوسینه‌وه‌یانی کردووه، به‌یانیان و ئێواران به‌سه‌ریدا ده‌یخویننه‌وه!!\n(6) تۆ ئه‌ی (محمد صلی الله علیه وسلم) بڵێ: ئه‌و زاته‌ی ئه‌م قورئانه‌ی دابه‌زاندووه به هه‌موو نهێنیه‌ک ده‌زانێت له ئاسمانه‌کان و زه‌ویدا، هه‌ر ئه‌ویش هه‌میشه‌و به‌رده‌وام لێخۆشبوو میهره‌بانه.\n(7) ئه‌وانه‌ی بێ باوه‌ڕن ده‌ڵێن: ئه‌م پێغه‌مبه‌ره چییه‌تی، خواردن ده‌خوات و به‌بازاڕدا ده‌ڕوات و ده‌گه‌ڕێت، ده‌بوایه فریشته‌یه‌ک بۆ لای دابه‌زییایه!! تائه‌ویش له‌گه‌ڵیدا خه‌ڵکی بێداربکاته‌وه‌و (له‌سه‌ره‌نجامی سه‌رپێچی) بیانترسێنێت!!.\n(8) یاخود گه‌نجینه‌یه‌کی له ئاسمانه‌وه بۆ فڕێ بدرایه، یاخود باخ و باخات و بێستانێکی تایبهتی ببوایه و لێی بخواردایه، به‌ڵکو سته‌مکاران ده‌ڵێن به ئیمانداران: ئێوه ته‌نها شوێن پیاوێکی جادوو لێکراو نه‌بێت، شوێن که‌سی تر نه‌که‌وتوون؟!\n(9) ته‌ماشاکه و سه‌رنج بده (له‌و نه‌فامانه) چۆن نموونه و بیانووت بۆ هێنایته‌وه، ئه‌وانه گومڕا بوون و ڕێگه‌یه‌ک نادۆزنه‌وه بۆ سه‌رزه‌نشت کردنت، یاخود بۆ ڕزگاری و ئاسووده‌یی دنیاو قیامه‌ت.\n(10) (له‌حاڵه‌تێکدا) ئه‌و زاته مه‌زن وپیرۆزه، زاتێکه که ئه‌گه‌ر بیه‌وێت زۆر له‌وه‌ی که خوانه‌ناسان باسی ده‌که‌ن چاکترت پێ ده‌به‌خشێت.. باخ وباخاتی (جوان و ڕازاوه‌ت هه‌رله دنیادا بۆ ده‌ڕه‌خسێنێت) که چه‌نده‌ها ڕووبار به‌ژێر دره‌خته‌کانیدا ده‌ڕوات، هه‌روه‌ها کۆشک و ته‌لاری به‌رزو بڵندت پێ ده‌به‌خشێت.\n(11) نه‌خێر، (ڕه‌خنه‌کانیان به‌جێ نی‌یه)، ئه‌گینا ئه‌وان بڕوایان هه‌ر به‌قیامه‌ت نیه، ئێمه‌ش ئاگری بڵێسه‌دارمان بۆ ئه‌و که‌سانه ئاماده‌کردووه که بڕوایان به قیامه‌ت نیه.


حکومەت ونیشتیمان تێکەڵ مەکەن – Standard Kurd\nحکومەت ونیشتیمان تێکەڵ مەکەن\nلەلایەن ستاندار Posted on ته‌مموز 28, 2018 1326 جار بینراوە 0 سەرنج\nڕۆبەرت فیسک/ نوسەری بەریتاني\nوەرگێران: كاردۆ موحەممەد\nتێگەیشتنی حکومەت ونیشتیمان لە جیهانی عەرەبی دا…!!\nرۆبەرت فیسک :یەکیکە لە ڕۆژنامە نوسە بەناوبانگەکان لە جیهان دا، یەکیکە لەوانەی بەباشی دەمانناسێ، ٣٠ساڵ لە وڵاتەکەمان ژیا و تا ئێستاش لە بەیروت دەژی :پەیامنیری ئیندپیندت بەریتانییە لە ڕۆژهەڵاتی ناوەراست ، یەکێکە لەو ڕۆژنامەنوسە ڕۆژئاوایانەی وادادەنرێ دژی سیاسەتی ئەمەریکاو وەلاتەکەی خۆی کە بەریتانیایە لە وڵاتەکەی ئیمەدا..!\nرۆبەرت فیسک دەڵی :دەزانن بۆچی ماڵی عەرەبەکان لەوپەری خاوینیدایە ،بەڵام شەقامەکانیان بە پیچەوانەی ئەوەیە..!\nهـۆکارەکە ;عەرەب وا هەست دەکەن ماڵیان موڵکی خۆیانە،بەڵام هەست ناکەن نیشتیمانەکە موڵکی ئەوانە ..!هەر بەڕاستی شەقامەکانمان پیس و پۆخڵە لەبەر ئەوەی وا هەست دەکەین نیشتیمانەکە موڵکی ئیمە نییە!\nکەواتە هۆکارچیە …….!؟!؟\nئەوە بۆ دوو هۆکار دەگەرێتەوە .\nیەکەم: ئیمە چەمکی نیشتیمان و چەمکی حکومەتمان تیکەڵ کردووە وا دادەنین یەکێکن ،ئەوەیە کارەساتەکە لە خۆیدا ..! حکومەت بەریوەبەری سیاسەتە بۆ ماوەیەکی کەم لە تەمەنی نیشتیمان، هیچ حکومەتێک تا هەتا هەتایێ نامێنێ…. بەلام نیشتیمان میژوو جوگرافیایە ،ئەو خۆڵو خاکە یە کە ئیسک و پروسکی باپیرانی لە باوەش گرتووە ، درەختیکە ؛ ئارەقیانی خواردۆتەوە ،ئەو ئەندیشەو کتیب و نەریتە ….!لە بەر ئەوە مافی هەموو مرۆڤیکە رقی لە حکومەت بیتەوە،بەلام حەقی نییە، نیشتیمان ببوخزێنی ….! گەورەترین کارەسات ئەوەیە کەسیک تێکەڵی لە نیوان حکومەت و نیشتیمان بکات، ئەو بڕوای وابیت ئیمە تۆلە لە حکومەت دەکەینەوە، ئەگەر زیان بە نیشتیمان بگەیەنین..! وەکو وابیت نیشتیمان هی حکومەت بێت، نەک هی ئیمە ..!عیلاقەی حکومەت بە شەقام چییە کەمن و تۆ بەسەریا رێ دەکەین .بە زانکۆیەک کە مناڵی من و تۆی لێ فیردەبیت ، بە نەخۆشخانەیەک خیزانی من و تۆی لێ چارەسەر دەکری ،،شتەکان موڵکی ئەوانە نییە کە بەڕێوەی دەبا،بەڵکو موڵکی ئەوانەیە کە بەکاری دێنن ..!لە راستیدا ئیمە تۆڵە لە نیشتیمان دەکەینەوە ،نەک لە حکومەت ،حکومەتەکان بە ریگای تر سزا دەدرین، ئەگەر بەڕاست ئیمە نیشتیمانمان خۆش دەویت..!\nدووەم:ڕوشنبیری موڵکیەتی گشتی لای ئیمە بونی نییە، هەتا وا دەردەکەوی ئیمە دووجاری ئیزدیواجیەت …بوین ئەوەی پاریزگاری لە خاوینی تەوالیتی ماڵی خۆی دەکا هەر ئەو تەوالێتی گشتی پیس دەکا :هەر ئەوەی پاریزگاری لە مێزی ماڵەکەی دەکا ،هەر ئەو ناوی خۆی لەسەر کورسی قوتابخانە و زانکۆ هەلدەکۆڵێ :باوکیک کە دەیەوی کورەکەی لە ماڵەوە پاریزگاری لە سیستەم بکات. هەر ئەو رەتی دەکاتەوە ،لەریز بوەستی چاوەڕێ نۆرەی بکات… ئەو دایکەی ڕازنیە کچەکەی دەرسیکی لەدەست بچیت هەر خۆی لە دەوام ڕادەکا ….!!\nچکاوەی قسە :بمانەوی یا نەمانەوی حکومەت نیشتیمان نیە .کیشەکانمان لەگەل حکومەت بە ویرانکردنی نیشتیمان چارەسەر نابیت .گەلێک تۆڵە لەنیشتیمانەکەی دەکاتەوە، لەبەر ئەوەی حکومەتەکەی خراپە، شایستەی حکومەتیکی باشتر نییە :! شارستانیەتی بونمان بە پاکی باخچەی ماڵەکانمان پیوانە ناکرێ، بەڵکو بە پاکی باخچەی گشتی دوای دانیشتمان لە ناویدا پیوانە دەکرێ ،ئەگەر لە حاڵی خۆمان رامێنین دەبینین دوژمنی خۆمانین ،هیچ کەسیک خراپە لەگەڵ نیشتیمانەکەمان ناکات بە رادەی ئیمە دەیکەین..!!\nراستیان وتووە :مرۆڤ پیویستی بە شەقامی خاوینە نییە بۆ ئەوەی بەڕیز بیت ،بەڵام شەقام پیویستی بە خەڵکێکی بەڕیزە بۆ ئەوەی پاکبێت…\nبڵاوکراوەی پێشووعلی حەمە ساڵح کرا بە سەرۆکی لیستی گۆڕان\nبڵاوکراوەی نوێترلووتکەی هلسنکی ئۆکەی ئیسرایلی پێوە بووە


قاوە خواردنەوەیەکی دەمکراوە کە لە دانەی قاوەی برژێنراو دروست\nزانکۆی ئیسلامی جیھانی (مالیزیا)\nھاڵکی پاڵەوان (فیلم)\nⓘ قاوە خواردنەوەیەکی دەمکراوە کە لە دانەی قاوەی برژێنراو دروستدەکرێت، کە دەنکی بەری جۆری تایبەتی کۆفیا ن. کاتێک بەرەکانی قاوە لە ڕەنگی سەوزەوە دەگۆڕێن بۆ سوورێکی ..\nدوو بیت فیلمێکی درامایی ئەمەریکاییە لەدەرھێنانی جەیمس فۆولی و پاڵەوانێتی ئاڵ پاچینۆ و ماری ئەلیزابێس ماسترانتۆنیۆ و جێری بارۆنە. جۆزێف ستیفانۆ سیناریۆکەی داڕشتوە، ئەم فیلمە زیاتر بە پڕۆژەیەکی کەسی دادەنرێت کە نیوەی چیرۆکەکە باس لەژیاننامەی کەسێک دەکات، ناوی فیلمەکە ناوێکی سەرزارەکی و بازاڕیە لە لایەن ئەمەریکیەکان کە بەواتای چاڕێگە دۆڵارێک دێت.\nتیم ھۆرتنز Tim Hortons Inc. زنجیرە خواردنگەیەکە کە خواردنی خێرا پێشکەش دەکات، گرنگی تایبەت بە بەرھەمەکانی کێک و قاوە دەدات، گەورەترین زنجیرەخواردنگەیە لەسەرانسەری کەنەدا. لە کۆی ١٤وڵات ٤٨٤٦ لقی ھەیە، بارەگای سەرەکی ھاوبەشگاکە لە تۆرەنتۆی کەنەدایە. ھاوبەشگاکە لە ١٩٦٤ لە شاری ھاملتن ئەنتاریۆ دامەزراوە لەلایەن یاریزانی یاری ھۆکی کەنەدی تیم ھۆرتن دواتر لەلایەن جیم چارد بەرێوەچووە بەتایبەت دوای پێشکەشکردنی ھەمبەرگرلە ، تیم ھۆرتنز لەلایەن بەرھەمھێنەر ڕون جۆیس بەرێوەبردرا ئەمەش دوای کۆچی دوایی ھۆرتن لە ، جۆیس توانی توانای تیم ھۆرتنزبۆ ملیاران دۆلار بەرزبکاتەوە. جیم چارد لە١٩٦٦ وازی لە ھاوبەشگاکە ...\nھەشت قینەونەکە ، فیلمێکی ڕۆژئاوایی نھێنیی و ھەستبزوێنە، کاری نووسین و دەرھێنانی بۆ کرایە لەلایەن ، لە ڕۆل گێرانی ھەریەک لە ئەکتەران، ، ، ، ، ، ، ، وە. تارانتینۆ لە تشرینی دووەمی ساڵی ٢٠١٣ بڕیاری بەرھەمھێنانی ئەم فیلمەی دا، راشیگەیاند کەوا دەبێتە پاشکوی فیلمی جانگۆی ئازادکراو، دواتر کە لە کانوونی دووەمی ساڵی ٢٠١٤ دەقی فیلمەکە دزەی پێکرا، تارانتینۆ بڕیاری بەرھەمھێنانی ھەڵوەشاندەوە، بەڵام دواتر ڕای خۆی گۆڕی. کاری دەرھێنانی فیلمەکە لە ٨ کانوونی یەکەمی ساڵی ٢٠١٤ دەستی پێکرد لە نزیک ناوچەی لە ویلایەتی. موسیقای فیلمەکە لەلایەن ئاوازدانەری ئیتاڵی دانراوە، کە یەکەم موسیقای ڕۆژئاوایی تەواوییە لە ٣٥ ...\nبێنیگنی لەدایک بووی شاری مانچانۆی ئیتاڵیە. دایکی پشکێنەری پارچەفرۆشی و باوکی خشت‌بڕ و کشتیار بوو. یەکەمین ئەزموونی وەک ئەکتەری شانۆ لە ساڵی ١٩٧٢دا ڕووی دا. دوای ئەوە کۆچی کرد بۆ شاری فلۆڕەنس و لەوێ لە چەن نمایشتی دی دەور ئەبینێ. لە ساڵی ١٩٧٥دا بێنیگنی یەکەمین ئازموونی خۆی بە بەڕێوە بردنی شانۆیەک بە ناوی Cioni Mario di Gaspare fu Giulia لە نووسینی جۆزێپە بێرتۆلووچی، بینی. لە ساڵانی ٧٠دا لە ئیتاڵی بە کایە لە زنجیرەیەک لە تلویزیۆنی ئیتاڵی RAI٢ بە ناوی Onda Libera ناوبانگی بۆخۆی درووست‌کرد. لە ساڵی ١٩٧٧دا یەکەمین فیلمی بە ناوی Berlinguer ti voglio bene کایە کرد ھەر دیسان لە جۆزێپە بێرتۆلووچی. ...\nجێیمز ئاگوستین ئالۆیسیوس جۆیس لە ڕێکەوتی ٢ی فێوریەی ١٨٨٢ی زایینی لە دەوروبەری دوبلین، پێتەختی وڵاتی ئیرلەند چاوی بە ژیان و دنیا پشکوتووە. شانۆنامەنووس، چیرۆک نووس، ڕۆمان نووس و شاعیری ئاوانگارد و پێشڕەوی ئیرلەندی.\nزانکۆی ئیسلامی جیھانی زانکۆیەکی حوکومیە یەکێکە لەو دامەزراوانەی کە دەگەرێتەوە بۆ خوێندنی باڵا کامپی سەرەکی زانکۆ دەکەوێتە شاری جومباک کەدەکەوێتە باکوری پایتەختی مالیزیا کە شاری کوالالومپورە وەکامپی پزیشکی دەکەوێتە کوانتان ، لە رۆژی ٢٣ ی مانگی ٥ ی سالی ١٩٨٣ دروست کراوەبەپشتگیری چەند دەولەتێکی ئیسلامی لەوانە مالیزیا و سعودیە و تورکیا و پاکستان و بەنگلادیش و دوورگەی ماڵدێف وە رێکخراوی کۆنگرەی ئیسلامی جیهانی دەگرێتەخۆ ، وەلەم زانکۆیەدا زانستی ئیسلامی لەگەڵ زانستی سروشت و زانستی کۆمەلایەتی و زانستەکانی تر دەخوێندرێت.\nئەلفرێد جەیمز پاچینۆ ناسراو بە ئەل‌پاچینۆ لە دایک بوو 1940ی زایینی ئەکتەری سینەما و شانۆ و دەرھێنەری ئەمریکی و یەکێک لە بە ناوبانگترین ھۆنەرمەندەکان لە زەمان‌دایە. ئەل ناسیاوە بە بینینی دەوری: مایکڵ کۆرلیۆن لە سێدانەیی سەرۆک خێزان Godfather، سەنی ڤۆرتزیک لە دوانیوەڕۆیەکی تەواو خراپ Dog Day Afternoon، تۆنی مۆنتانا لە سەر و چاو بریندار Scarface، فرەنک سێرپیکۆ لە سێرپیکۆ Serpico، کۆلۆنەل فرەنک سلەید لە بۆنی خۆشی ژنێک. ئال ساڵی ١٩٩٢ دوای ٧جار پاڵێوراوی ، ئال خەڵاتی ئۆسکاری بۆ فیلمی بۆنی خۆشی ژنێک پێدراوە.\nشارستانیەتی مایا ناوی شارستانیەتیێکە و لەھەمان کاتدا ناوی نەتەوەشە، کە لە باکووری وڵاتی گواتیمالا و بەشێک لە مەکسیک و دارستانە ئیستواییەکانی ھیندۆراس و سلڤادۆر ژیاون، کە ئەو ناوچانە نیشتمانی نەتەوەی مایایە کە لە ڕەگەزی ھیندی سووری ئەمریکان، کە لە نێوان ساڵانی تا خاوەنی شارستانیەتیێکی زۆرمەزن بوون. وە دۆزێنەوەی ھەردووکیشوەری ئەمریکا لەلایەن ئیسپانییەکان و ئەوروپییەکان بووە ھۆکاریەک بۆ لە ناوچوونی ئەم شارستانیەتە.\nھاڵکی پاڵەوان فیلمێکی سوپەرھێرۆی ئەمریکییە، فیلمەکە لەسەر یەکێک لە کەسایەتییەکانی مارڤیلە، لەلایەن "ستۆدیۆکانی مارڤیل" بەرھەمھێنراوە، بەڵام کۆمپانیای وێنەکانی گەردوون بڵاوی کردووەتەوە. لەلایەن "لویس لیتریر" دەرھێنراوە، "زاک پێن" سیناریۆکەی نوسیووە، ئەستێرەکانی ئێدوارد نورتن وەک برووس بانەر، شان بەشانی لیڤ تایلەر، تیم ڕوت، تیم بلێک نێڵسن، تای بورڵ، ویلیام ھێرت. فیلمی ھاڵکی پاڵەوان یەکەمجار لەشانۆی گیبسۆن لە ٨ی حوزەیرانی ٢٠٠٨ لە شاری یونیفرسال، کالیفۆڕنیا، نیشاندرا، دواتر لە ١٣ی حوزەیرانی ٢٠٠٨ لە وڵاتە یەکگرتووەکان نیشاندرا، بە گەشتی وەک بەشێکی فیلمەی ٢٠٠٣ ڕەچاو کرا. نورتن لەگەڵ مارڤیل بریار ...\nقاوە خواردنەوەیەکی دەمکراوە کە لە دانەی قاوەی برژێنراو دروستدەکرێت، کە دەنکی بەری جۆری تایبەتی کۆفیا ن. کاتێک بەرەکانی قاوە لە ڕەنگی سەوزەوە دەگۆڕێن بۆ سوورێکی تۆخ – کاتێک دەگەیێت – دەدوورێنەوە، پاکدەکرێنەوە، و وشکدەکرێنەوە. دانە وشکراوەکانی قاوە بە پلەی جیاواز دەبرژێنرێن، بەپێی تامی خوازراو. دانە برژاوەکان دەھاڕدرێن و دەم دەکرێن بە ئاوێکی کوڵھاتوو بۆ دروستکردنی خواردنەوەی قاوە.\nقاوە تاریکە، تاڵە، کەمێک ترشاوییە و کاریگەریی وریاکەرەوەی ھەیە لەسەر مرۆڤەکان، بەھۆی کافاینەکەی کە تێیدایە. یەکێک لە بەناوبانگترین خواردنەوەکانە لە جیھاندا، و دەتوانرێت بە چەندان شێواز ئامادەبکرێت وەک ئێسپرێسۆ، پرێسی فەڕەنسی، کافێ لاتێ، یان قاوەی قوتووکراوی دەمکراو. بە زۆری بە گەرمی ئامادەدەکرێت، بەڵام قاوەی ساردبووەوە و سەھۆڵاویش دەکرێت. شەکر، جێگرەوەی شەکر، شیر، یان کرێم زۆرجار بەکاردێن بۆ کەمکردنەوەی تامە تاڵەکەی.\nبەڵام دوای دۆزینەوەی داری قاوە، لەڕێگەی بازرگانییەوە گوازرایەوە بۆ وڵاتانی ئەورووپا. کە چەند وڵاتێکی عەرەبی و جامایکا بەو وڵاتانە دادەنرێن کە ڕۆڵیان لە بڵاوبونەوەی قاوەدا ھەبووە. و ھۆکاری لێک نزیکی ھەموو جۆرەکانی قاوە لە جیھان دەگەڕێندرێتە بۆ بوونی یەک سەرچاوە کە لێی بڵاوبووەتەوە. بەھۆی گوونجاوی کەش و ھەوای تایبەت بە داری قاوە، وڵاتی بەڕازیل خاوەن گەورەترین کێڵگەی قاوەیە لە جیھان.\nقاوەیی یەکێکە لە ڕەنگەکان، کە درووست دەبێت لە تێکەڵکردنی ڕەنگەکانی خۆڵەمێشی و ڕەش و پرتەقاڵی و پەمەیی. قاوەیی یەکێک نییە لە ڕەنگەکانی ڕووناکی. نموونەی ھەندێک لەو شتانەی کە بە ڕەنگی قاوەیی دەناسرێنەوە: قاوە چوکلێت ھەندێک جۆری قژ دار ھەندێک ڕەنگی چاو\nقاوەخانە، کافێ، کافتریا یان کۆفیشۆپ ئەو جێگەیەیە کە قاوە و خواردنەوەی دیی وەکی چای تێدا پێشکەش دەکرێ، و ھەندێکجاریش دەکرێ خواردنی وەک ساندویچ و کێک و ھەویرکاریی دیکەشی تێدا پێشکەش بکرێ، لە وەڵاتانی ڕۆژھەڵاتی ناوین زۆرجار نێرگەلەشی تێدا دەکێشرێ\nکۆمپانیای ستاڕبەکس لەژێر ناوی قاوەی ستاڕبەکس کار دەکات، کۆمپانیایەکی ئەمەریکییە، کە تایبەتە بە زنجیرە قاوەخانەیەکی جیھان، یەکەم لقی کۆمپانیاکە لە ساڵی ١٩٧١ کراوەتەوە. قاوەخانەکە زۆرترین لقی ھەیە ٢٢٫٥٥١ دوکان لە ٦٥ ولاتی جیاوازدا، لەنێوانیاندا ١٢٫٧٣٩ دانەیان لە ویلایەتە یەکگرتووەکانی ئەمەریکایە، و ١٫٨٦٥ دانەی لە چینە. ١٫١١٧ دانەش لە یابان و ٨٣٠ دانەش لە بەریتانیا.


ڕوخساری تۆم بینیوە – لڤین پرێس\nلڤین: بەختیار عەلی\nڕوخساری تۆم لە شەمەندەفەرێکدا بینیوە لە نێوان مەنتۆڤا و فێرۆنادا… بیرتە، لە بازاڕێکی کۆن لە قۆنیە ناونیشانی مەزاری مەولانات پێگووتم، لە پاسێکی درێژدا لە تەرتوسەوە دەچوو بۆ دیمەشق، درەختەکانی سەر ڕێگات پیشاندام. بەختەوەری لەلامان ئەوکات، تەنیا سەفەرێکی کورت بوو، ژیان تەنیا فڕینێک بوو بۆ دوور. ڕوخساری تۆم بینیوە. لە مەیدانی فیردەوسی دینارت بۆ کردوم بە تمەن، لە ڕۆتەردام لە تیاتەرکافێ، نزیک کوبوسهاوس قاوەت بۆ داناوم. لە بیرمە لە کەرەج کە پۆلیسەکان بۆ پشکنین ڕیزیانکردین، تۆ لەدوامەوە بوویت. لە باب تۆما شەبقەم لەلا کڕیویت و لە ماردین سابون بە بۆنی وەنەوشەوە. تۆم بینیوە… لە سەعدون کتێبت داوەتە دەستم و لە توپخونە شیشی جگەر، لە تیمیشوارا شۆفێرم بوویت تا فڕۆکەخانە، لە بوخارست بلیتێکی شەمەندەفەرت پێدام پێی بچم تا کرایۆفا، لە تارگوژی نزیک لە ستوونە ئەبەدییەکەی براندکوزییەوە وێنەمان بۆ یادگارى گرت. لە پیلاتۆس نزیک بە لوتزێرن، دەستمان لە بەفردا تەزیبوو. لە بەردەم مۆزەخانەی دیل پرادۆ لە مەدرید بانگتکردم، لە نزیکی ماڵی کافکا لە پراگ، جزدانەکەمت لێ دزیم.\nڕوخساری تۆم لە بیرە، ئەی مرۆڤ… ڕوخساری تۆم لە بیرە.\nلە شەنگال کچانت بە تیرۆیستەکان دەفرۆشت، لە هەولێر بێشەرمانە باسی سەربەخۆییت دەکرد.\nلە ترالی پێکەوە لە پاسێکی نوێدا چووین بۆ گالەوەی، خۆشترین کاتمان ئەو ساتانە بوو کە پێکەوە لە پەپەکاندا بە ئیرلەندییە مەستەکان پێدەکەنین. لە کوکونهۆف دوو ڕۆژ لە بەیانییەوە تا شەو تەنیا سەیری باغی لالەزارمان کرد، لە وارشاو بە دەم پیاسەوە لە ماڵی فردریک شۆپانەوە چووین تا ماڵی مادام کوری، لە زالتسبورگ لای حەڵواچییە کۆنەکان شیرینيی مۆزارتمان پێکەوە خوارد. لە کۆپنهاگن دوای ماڵی هاملێت پێکەوە چووینە سەرگۆڕی کیرکگارد. ئەی مرۆڤ، ڕوخساری تۆم بینیوە، کاتێک لە نیدە، لە هەفتەبازاڕەکەی پێنجشەممان، ماسيی دەریای ڕەشت دەفرۆشت، لە بیرمە… پێکەوە لە هامبۆرگ لەگەڵ چەپەکاندا جنێومان بە کەپیتالیستەکان دا و لە کڵێسەی نۆتەردام لە پاریس لە کورسییەکانی ڕیزی پێشەوە پلانمان دانا هاوڕێیەک لە کرماشان ڕزگاربکەین. لە زۆر شوێن تۆم بینیوە ئەی مرۆڤ، لە شەقامی سۆزانییەکان لە فرانکفۆرت کاتێک دەچووم بۆ لای نیکۆل لە تاونۆس شتراسە. کاتێک لە هێرکولانە تا عەسر لە ئاوی مەعدەنیدا پێکەوە مەلەمانکرد، دوایی بەلای ماڵی قەیسەر و سیسیدا تێپەڕین و گووتمان: بۆ وا بۆتە وێرانە?. لە بەردەم مۆزەخانەی میسرییە کۆنەکاندا لە تۆرین گوڵێکم لێ کڕیت. لەسەر پردی کیرشن فێلد بروکە لە بێرن یادی پیتەر بیری و شەمەندەفەری نیوەشەومان کرد.\nتۆ هەمیشە خۆت بوویت ئەی مرۆڤ، هەمیشە خۆت. ڕوخساری تۆم بینیوە… ڕوخساری تۆم بینیوە.\nلە سەقز کتێبی دزراوی خۆمت پێفرۆشتوومەتەوە، لە کیش ژوورێکی بچوکت دامێ بە کرێ، لە ئەنقەرە لە سەر شەقامی زیا گۆکاڵپ بە تورکی جنێوت پێدام، لە دبلن لە نزیک «گاردن ئۆف ڕێمێمبەرنێس» لە پاڵ مۆنۆمێنتی «منداڵانی لیر»دا پێکەوە نەورەسەکانی سەر حەوزەکەمان ترساند، لە هیلسنکی لە مۆزەخانەی بوکەشوشەکان، وتت بە منداڵی بوکی قەشەنگت بووە. لە بەرلین لە هۆتێل ئیبیس، کاتێک بە ڕووتی پاڵکەوتبووین پێت گووتم: پەشیمانی لەوەی شووتکردوە.\nهەفتەیەک پێکەوە بووین لە دوورگەی هایبلیادە لە ئەستەنبول، خۆشترین کاتمان ئەو ڕۆژانە بوو کە جنێومان بە تورکە فاشیستەکان دەدا، لە لیشبۆنە لە پاڵ «پادرۆ دۆس دیسکۆبریمێنتۆس»دا گووتت جوانترین مۆنۆمێنتی دونیایە. لە مەیدانی جۆردانۆ برۆنۆ لە ڕۆما مۆمێکت پێ فرۆشتم، لە لەندەن کتێبێکت لێ کڕیم. لە گراز بە جلی کوردییەوە هاتی بۆ کۆڕەکەم… ڕوخساری تۆم لە بیرە… لە هەولێر تەقەت لێکردم، بەڵام لە گلاسکۆ پێت گووتم « بمبورە».\nڕوخساری تۆم لە بیرناچێتەوە، ئەی مرۆڤ… بۆ هەر کوێ بچم، ڕوخساری تۆم لە بیرە.


فەزیحەیەكی یەك ملیار دۆلاری نەوتی هەرێم ئاشكرادەبێت\n10/12/2019 7446 جار خوێندراوه‌ته‌وه\nبڕی یەك ملیار دۆلار لە بانكی دەریای ناوەراست لە لوبنان سڕكراوە بەهۆی ناڕوونی سەرچاوەی ئەم پارەیە، پارەكە لەژێر حیسابی بانكی كەسێكە بەناوی (مورتەزا لاخانی).\nبەپێی هەواڵێكی ئاژانسی رۆیتەر (مورتەزا لاخانی)، سكاڵای لە بانكەكە كردووە لە دادگایەكی ئەمریكا، دوای ئەوەی داواكەی لەدادگاكانی لوبنان سەركەوتوو نەبوو.\nمورتەزا لاخانی كێیەو پەیوەندی لەگەڵ بەرپرسانی هەرێم چییە؟\nمورتەزا بزنسمانێكی كەنەدی بەرەگەز پاكستانییە و لە ساڵانی ٢٠٠٠ـەكان وەك نوێنەری كۆمپانیا گلینكۆری بەریتانی-سویسری لەبەغدا كاری كردووە.\nدواتر لەرێی ئاشتی هەورامیەوە دەهێنرێتە هەرێم و دەبێتە بەشێك لەكەرتی نەوتی هەرێم، بەهۆی سووكردنی ئەم كۆمپانیایانەی لەنەوتی هەرێم كار دەكەن لەلایەن حكومەتی عێراقەوە.\nكاری مورتەزا دۆزینەوەی ئەم كەشتییانە دەبێت، كە رازی دەبن بە گواستنەوەی نەوتی هەرێم لەبەندەری جەیهانی توركییەوە.\nمورتەزا لاخانی ماڵێكی لە هەولێر هەیە و راوێژكارێكی نزیكی ئاشتی هەورامی بووە و دەستی تێكەڵە لەگەڵ بنەماڵەی بارزانی لەچەندین بازرگانی تایبەت بە نەوت.\nبەپێی قسەی مورتەزا لاخانی خۆی، موچەی مانگانەی لەلایەن حكومەتی هەرێم یەك ملیۆن دۆلار بووە، بەڵام لە ساڵی ٢٠١٥ـەوە بەهۆی قەیرانی دارایی هەرێم موچەكەی بۆ ٢٥٠ هەزار دۆلار كەمبووەتەوە، كەچی ئێستا یەك ملیار دۆلار لەژێر حیسابی ئەوە لە لوبنان.\nهاوكات بەپێی قسەی سەركردەیەكی ئۆپۆزسیۆنی لوبنان، ئەم پارەیە هی بنەماڵەی بارزانییە\nهەر بەپێی قسەی ئەم سەركردە لوبنانییە، ئەو كەسەی كە سكاڵای لە دژی بانكی دەریای ناوەراست بەرزكردووەتەوە كەسێكە بەناوی (ریمۆند رەحمە)، كە بزنسمانێكی لوبنانییە و وەك مورتەزا لاخانی لەگەڵ سەركردەكانی هەرێم كار دەكات.\nلە راپۆرتێكی ئاژانسی رۆیتەرزدا، ئاماژە بۆ ئەوە دەكات كە (ریمۆند رەحمە) پشكی لەكۆمپانیای كۆرەك تیلیكۆم هەیە و كۆرەك بە دەیان ملیۆن دۆلاری داوە بە ریمۆند رەحمە.\nئەمانە و چەندین كەسی تریش هەموویان بەیەكەوە تۆڕێكن و كار بۆ سەركردەكانی هەرێم دەكەن و زیاتر وەك واجیهەی ئەم پارەیە دەردەكەون، كە لە پارەی نەوتی هەرێم براوە.\nئامادەكردن: عەبدوڵڵا حەوێز


پێشبینی شەپۆڵێكی بەفرو باران دەكرێت\nپێشبینی دەكرێت لەكۆتایی ئەم هەفتەیەو بەدیاری كراویش ڕۆژی پێنجشەمە (27/1/2022) شەپۆڵێكی تری بەفرو باران ناوچەكانی هەرێمی كوردستان بگرێتەوە، ئەو ناوچانەی بەرزیان لەسەرووی (850 – 900) مەترەوەیە ئەگەری بارینی بەفریان هەیە واتا بەشێك لەسەنتەری شارەك\nداعش هەوڵی رفاندنی شوانێك دەدات\nداعش لە بناری چیــای قەرەچوغ هەوڵی رفاندنی هاوڵاتیەك دەدات، دوای ئەوەی هاوڵاتیەك كە شوانكارەیەو چەكی لابووە بەچەك رووبەڕووی داعشەكان دەبێتــەوە، پێـــشــمەرگە بەهانایەوە دەچن و داعـــشەكان رادەكەنەوە ناو چیای قەرەچوغ. شایەنی باسە پێشتر داعش هێ\nهێزێكی زۆری زێرەڤانی دەچنە گوندێك بۆ بڕینی كارەبا\nلەگوندی گاوەرەی سەربە ناحیەی دیبەگەی سەربەقەزای مەخمور گرژی دروست بوو لەنێوان دانیشتوانی گوندەكەو هێزێكی ئەمنی، كە هەوڵی بڕینی كارەبای هاوڵاتیانیانداوە لەگوندەكە. هاوڵاتیانی گوندی گاوەرە دەڵێن، فەرمانگەی كارەبا هاتوون و ویستویان كارەبای نیشتیم\nسبەینێ لەم شارەی هەرێمی كوردستان خۆپیشاندانە\nبەهۆی كەمبوونەوەی كاتژمێرەكانی كارەبای نیشتیمانی و نەبوونی سوتەمەنی بەگوێرەی پێویست سبەینێ دانیشتوانی قەزای پێنجوێن خۆپیشاندان دەكەنبڕیارە سبەینێ دوو شەممە دانیشتونی قەزای پێنجوزێن بۆ مەبەستی داوای زیادكردنی كاتژمێرەكانی كارەبای نیشتیمانی و سوتەمەنی\nسبه‌ی له چه‌ند ناوچه‌یه‌كی سلێمانی دابەشکردنی نەوتی سپی دەستپێدەکاتەوە\nبەڕێوەبەرایەتیی گشتیی نەوت و کانزاکانی سلێمانی ڕایده‌گه‌یه‌نێت، ڕۆژانی 25 و 26ى ئەم مانگە نه‌وت له سنوورى مه‌ڵبه‌ندى حه‌وت له ناو شارى سلێمانى دابه‌شدەکرێت ئه‌مرۆ یه‌ك شه‌ممه 23 ی كانونی دووه‌می 2022 بەڕێوەبەرایەتیی گشتیی نەوت و کانزاکانی سلێمان\nپارێزگارى سلێمانى بڕیار له باره‌ى ده‌وامى فه‌رمانبه‌رانه‌وه ده‌دات\nپارێزگارى سلێمانى له باره‌ى ده‌وامى سبه‌ینێى فه‌رمانبه‌رانه‌وه بڕیاریدا سبه‌ى ده‌وام ئاساییه له‌سه‌رجه‌م دامه‌زراوه‌كاندا. ئه‌مرۆ یه‌ك شه‌ممه 23 ی كانونی دووه‌می 2022 د.هه‌ڤاڵ ئه‌بوبه‌كر پارێزگارى سلێمانى ڕایگه‌یاند، له سبه‌ینێ دووشه‌ممه 24 كا\nوەزارەتی تەندروستی هه‌رێم ڕایده‌گه‌یه‌نێت، لە 24 كاتژمێری رابردوودا هه‌زارو 122 کەس لە هەرێمی کوردستان تووشی ڤایرۆسی کۆرۆنا بوون. بۆ زانینی دوایین هه‌واڵ و پێشهاته‌كان سه‌ردانی ماڵپه‌ڕی كوردیو بكه... ئه‌مرۆ یه‌ك شه‌ممه 23 ی كانونی دووه‌می 2022\nئه‌مڕۆ يه‌ك شه‌ممه 23 ی كانونی دووه‌می 2022 له خشته‌یه‌كدا كه بەرێوەبەرایەتی گشتی کەشناسی و بومەلەرزەزانی هەرێم بڵاوی كردۆته‌وه گه‌رمترین و ساردترین ناوچه‌كان به‌مشێوه‌ی خواره‌وه بوه:- به‌رزترین پله‌ی گه‌رمی له (خانه‌قین) تۆماركراوه كه 16\nهاوردەکردنی کەلوپەلی بیانی لە مەرزی حاجی ئۆمەران دەستیپێکردەوە\nبەشی راگەیاندن و پەیوەندیەکانی دەروازەی سنوری حاجی ئۆمەران ڕایده‌گه‌یه‌نێت، ئێران رێگا دەدات هەمو کاڵاو کەرەستە و کەلوپەل و خۆراکی وڵاتانی بیانی بە دەروازەی نێودەوڵەتی حاجی ئۆمەرانەوە هاوردەی هەرێمی کوردستان بکرێت. ئەمڕۆ یەکشەممە 23 ی كانونی دووه‌م\nحكومەتی هەرێم بڕی تێچووی ئاو لەسەر هاوڵاتیان ئاشكرا دەكات\nلە راگەیەندراوێكی حکومەتی هەرێم هاتوە: بۆ رێگریکردن لە بەهەدەردانی سامانی ئاو، میکانیزمێکی نوێ پەیڕەو دەکەین، هەر ماڵێک لە مانگێكدا ئەگەر تەنها 5 مەتر سێجا ئاو خەرج بكات، 250 دیناری لێ وەردەگیرێت. لە راگەیەندراوەكەی فەرمانگەی میدیاو زانیاری حكومەتی\nئامارێكی مەترسیدار لە بارەی ماددەهۆشبەرەوە لەهەرێم ئاشكراكرا\nبەڕێوەبەرایەتی گشتی نەهێشتنی مادە هۆشبەرەكان ئاشكرای كرد، لە ساڵی رابردودا نزیكەی 2 هەزار تۆمەتباری بەكارهێنەر و بازرگانی كردنی مادە هۆشبەرەكان دەستگیر كراون و دەست بەسەر زیاتر لە 174 كیلۆگرام مادەی هۆشبەریشدا گیراوە. بەڕێوەبەرایەتی گشتی نەهێشتنی ما\nبەشدارانی پڕۆژەیەكی نیشتەجێبوون بەهۆی شكستی پڕۆژەیەكەیان گرد دەبنەوە\nخاوەن یەكەكانی پڕۆژەی وەرین سیتی بۆ 13 هەمین جار لەبەردەم ئەنجومەنی وەزیران گردبوونەوە.ژمارەیەك لە خاوەن یەكەكانی پڕۆژەی وەرین سیتی كە 12 ساڵ پێش ئێستا پارەی پێشەكی دروستكردنی خانو و ڤێلاكانیان لە پرۆژەی وەرین سیتی شاری هەولێر لێ وەرگیراوە ئەمڕۆ بۆ 1\nبنكەیەكی تری گومرگی لە گەرمیان دەكرێتەوە\nبە بڕیاری گومركی وه‌زاره‌تی دارایی هەرێم كردنه‌وه‌ی بنكه‌ی گومركی (تیله‌كۆ) له سنوری ئیداره‌ی گه‌رمیان راگەیاند.وه‌زاره‌تی دارایی و ئابوری لە بڕیاری گومركی ژمارە 1 ی ساڵی 2022 سه‌باره‌ت به كردنه‌وه‌ی بنكه‌ی گومركی تیله‌كۆ له سنوری ئیداره‌ی گه‌رمیا\nمەترسییەکی گەورە لەسەر عێراق و هەرێمی كوردستان ئاشکرا دەکرێت\nلیوا عەبدولخالق تەڵعەت، نوێنەری ھەردوو وەزارەتی ناوخۆ و پێشمەرگە لە فەرماندەیی ئۆپەراسیۆنی ھاوبەشی عێراق ڕایگەیاند، راکردنی تیرۆریستانی داعش لە سووریا، گەورەترین مەترسییە بۆ سەر عێراق ئەگەر رێگری لێ نەکرێت. لەمبارەیەوە لیوا عەبدولخالق تەڵعەت ئەمرۆ\nداوا دەكرێت دوو وه‌زیر بانگهێشتی پەرلەمان بكرێن\nعومەر گوڵپی ئەندامی پەرلەمانی كوردستان رایگەیاند، لەسەر كەمبونەوەی كاتژمێرەكانی كرەبا و گرانبوونی سوتەمەنی داوایان كردووە وەزیرانی كارەبا و سامانە سروشتیەكان بانگهێشتی پەرلەمان بكرێن. گومەر گوڵپی لە په‌ڕه‌ی تایبه‌تی خۆی له فەیسبووك بڵاویكردووەتە\nدەواما فەرمانبەران ل قەزا ئامێدیێ بو روژا دووشه‌مبى ژى دەمژمێر 10 دەستپێکەت\nدەواما فەرمانبەران ل قەزا ئامێدیێ بو روژا دووشه‌مبى دەمژمێر 10 دەستپێکەت وارشین سەلمان قایممقامێ قەزا ئامێدیێ راگەهاند : روژا ئێک شەمب ده‌واما فه‌رمانبه‌ران ده‌مژمێر ده‌هـ و دووشەمبێ ل ڤێ حەفتیێ ژي ل سنورێ قەزا ئامێدیێ دەمژمێر( 10) سپێدێ دەوام\nپەلەمانتارێك: هەندێک شوێن بەنزینی 690 دیناری ساختە دەکەن\nكوردیو ئەندامێكی پەرلەمانی كوردستان ڕایدەگەیەنێت،"ئەگەر دابەشكردنی نەوت بەم شێوەیەی ئێستا بەردەوام بێت ئەوا زستان تەواو دەبێت و زۆرینەی خەڵک وەریناگرن". ئەمڕۆ یەكشەممە 23-1-2022 عەلی حەمەساڵح ئەندامی پەرلەمانی كوردستان لە كۆنگرەیەكی رۆژنامەوانیدا\nهەرێم... نرخی پێداویستیەكی سەرەكی هاوڵاتیان بەڕێژەی لە٣٠% بەرزدەبێتەوە\nئەندامی ئەنجومەنی كارگێڕی ژووری بازرگانی و پیشەسازی سلێمانی و بازرگانی قوماش ڕایدەگەیەنێت: : لەئێستادا نرخی قوماش بەڕەێژی ٣٠% گران بووە. عەتا حاجی رەجەب، ئەندامی ئەنجومەنی كارگێڕی ژووری بازرگانی و پیشەسازی سلێمانی و بازرگانی قوماش، ڕایگەیاند: لەئێست\nوەزارەتی داد: گرێبەستی ئەلیكترۆنی پێچەوانەی یاسایە\nكوردیو لە نوسراوێكدا كە ئاڕاستەی وەزارەتی ناوخۆی هەرێمی كردووە، وەازرەتی دادی هەرێم رایدەگەیەنێت،"بڕیاری گرێبەستی ئەلیكترۆنی كڕین و فرۆستنی ئۆتۆمبێل پێچەوانەی یاسای هاتووچۆی هەرێمە". لە نوسراوێكی فەڕمی وەزارەتی دادی هەرێمدا كە ئاڕاستەی وەزارەتی ناو\nهەولێر... گەڕان دەستیپێكردەوە، زیاتر لەمانگێكە تەرمی دانەر نەدۆزراوەتەوە\nدوای ئەوەی لەكۆتای مانگی ساڵی ڕابردوو شەپۆلێكی بارانبارین هەولێری گرتەوەو لافاو دروست بوو، منداڵێك بەناوی دانەر لافاو بردنی تائێستا نەتوانراوە تەرمەكەی بدۆزرێتەوەو ئەمڕۆش گەڕان دەستیپێكردەوە. پەیامنێری كوردیو لە هەولێرەوە پێی ڕاگەیاندین: ئەمڕۆش یەك


مسعود عبدالخالق: پابەندبوونی هەرێم بە بڕیارەکەی دادگای فیدڕاڵی ڕێگرە لەوەی جارێکیتر ڕیفراندۆم ئەنجام بدرێ – Standard Kurd\nلەلایەن ستاندار Posted on ئه‌یلول 25, 2018 ئه‌یلول 25, 2018 1816 جار بینراوە 0 سەرنج\nمسعود عبدالخالق نوسەر و چاودێری سیاسی و سەرۆکی دەزگای ستاندەر لەمیانی بەشداریکردنی لە بەرنامەیەکی تایبەتی کەناڵی “knn” سەبارەت بە ساڵوەگەڕی ئەنجامدانی ڕیفراندۆمی ۲٥ی ئەیلول ڕایگەیاند کە پابەندبوونی حکومەتی هەرێم بە بڕیارەکەی دادگای فیدڕاڵی سەبارەت بە هەڵوەشاندنەوەی دەرەنجامی ڕیفراندۆمی ۲٥ی ئەیلول، ڕێگرە لەوەی جارێکیتر ڕیفراندۆم بۆ سەربەخۆیی ئەنجامبدرێتەوە.\nهەروەها ناوبراو لەبەرنامەکەدا باسیلەوەشکرد کەوا ڕازی نەبوونی هەرێم بە نامەکەی ریکس تیلرسن وەزیری دەرەوەی ئەمریکا کە دەسکەوت و بەڵێنی زۆری بۆ کورد تێدابوو و ڕازی بوونی بە بڕیارەکەی دادگای فیدڕاڵی کە دەرەنجامی ڕیفراندۆمی هەڵوەشاندەو جێگای پرسیار و توێژینەوە لەسەرکردنە.\nمسعود عبدالخالق لەبەشێکی تر قسەکانیدا سەبارەت بە هەڵبژاردنی پەڕلەمانی کوردستان باسی لەوەکرد کە ئەگەر لەهەڵبژاردنی ئەوجارەش ئەو دەسەڵاتدارانەی ئێستا دەربچنەوە ئەوا مەترسیم هەیە مەترسی بکەوێتە سەر مانەوەی هەرێمی کوردستان چونکە ئەو سەرکردانەی ئێستا لەڕوی نێودەوڵەتیەوە مەلەفیان داخراوە.\nسەبارەت بەوەی کە ئاخۆ ئەنجامدانی ڕیفراندۆم لەو کاتو ساتەدا پیلانی نێودەوڵەتی یان هەرێمی بوبێت ناوبراو وتی باوڕناکەم ئەنجامدانی ڕیفراندۆم پیلانی هەرێمی بووبێت بەڵکو ئەوە حەزێکی قەومی بوو بەڵام بەڕاستی ئەو سەرکردانە نەشارەزایەتیان لەو بوارە فولە.\nبڵاوکراوەی پێشووئابڕوچونی سیاسەت لە كوردستاندا\nبڵاوکراوەی نوێتركوتلەی چاكسازی وبونیاد بەبێ نەوەی نوێ كۆدەبنەوە\nنوێترین زانیاری لەسەر ئاسایی بوونەوەی پەیوەندی نێوان یەکێتی و گۆڕان\nPosted on ئایار 21, 2019 ئایار 21, 2019 0 1136\nرۆڵی سەرۆک کۆمار لە عێراقێکی گشتیدا :\nPosted on ئایار 27, 2019 0 108\nوەزارەتی دارایی خشتەیەکی نوێی مووچەی پێش جەژن بڵاوکردەوە\nPosted on ئایار 31, 2019 0 2125\nPosted on حوزه‌یران 6, 2019 0 156\nPosted on حوزه‌یران 13, 2019 0 419


توێژینەوەی دەزگای ستاندەر: وەرچەرخانی ستراتیژیەتی ئەمریکا لە باشورەوە بۆ رۆژئاڤا – Standard Kurd\nلەلایەن ستاندار Posted on كانونی دووه‌م 11, 2018 5112 جار بینراوە 0 سەرنج\nبۆردی توێژینەوەی دەزگای ستاندەر لە توێژینەوەیەکدا شیکاری ئایندەی پەیوەندیەکانی ئەمریکا لەگەڵ کوردستانی باشور و ڕوژئاڤا دەخاتە ڕوو.\nلە توێژینەوەکە کە بەناویشانی (وەرچەرخانی ستراتیژیەتی ئەمریکا لە باشورەوە بۆ رۆژئاوا) بلاوکراوەتەوە ھاتوە کە سیاسەتی ئێستای ئەمریکا پاڵپشتی کردنە لە ئەزمونی رۆژئاڤا لە ڕوی سەربازی و سیاسیەوە و، ئاستی مامەڵەی ئەمریکا لەگەڵ باشور بەھۆی ھەڵە یەک لەدوای یەکەکانی سەرکردایەتی سیاسی کورد دابەزیوە و پێویستە سیاسەتێکی نوێ لە باشور بێتە کایەوە بۆ دەربازکردنی کوردستان.\nتوێژینەوه: وەرچەرخانی ستراتیژیەتی ئەمریکا لە باشورەوە بۆ رۆژئاڤا\nلەدوای ریفراندۆمی ٢٥/٩ وەک ئەوەی پێشتر ئەمریکا ڕایگەیاندبو کە ئاستی مامەڵەی خۆی لەگەڵ دەسەڵاتدارانی باشوری کوردستان تا ئاستی نەمان نزم دەکاتەوە، لە ھەمان کاتتدا رۆژ لە دوای رۆژ ڕووی ئەمریکا لە رۆژئاوای کوردستانە، ئەوەش جۆرێکە لەوەرچەرخان لە سیاسەتی ئەمریکا لە رۆژھەڵاتی ناوەراست لەبارەی پرسی کورد، بەجۆرێک کە ڕووی ستراتیژی ئەمریکا بەرەو رۆژئاوایە لەجێ ی باشور. لەو توێژینەوە کورتە ھەوڵدەدەین بە وردی ئەو وەرچەرخانە شی بکەینەوە و، دەرچەی چارەسەریش بۆ کوردستانی باشور پێشنیار بکەین.\nپەیوەندی کوردو ئەمریکا لەچوارچێوەی رۆژھەلاتی ناوەڕاست\nخودی ئەمریکا لەڕێکەوتنەکانی سایکس بیکۆی ١٩١٦ و سەرەنجامەکانی لەدابەش کردنی ڕۆژھەلاتی ناوەڕاست و ئینتدابا بەشدارنەبووە، بۆ بۆیە پیشنیاری (سیاسە الباب المفتوح)کرد، لەسالی١٩١٨لەلایەن ویلسۆنی سەرۆکیەوە ١٤بنەماکەی بۆ ئەو مەبەستە بڵاوکردەوە، دوای داوای کردھەمو ئەو ناوچانەی لە عوسمانی جیاکراوە(بەکوردستانیشەوە) بخرێتە سەر مومتەلەکاتی (عێبە الامم)، بۆ ئەو مەبەستانە لیژنەیەکی بەناوی کنگ-کراین (king- crain ) ی لەسالی ١٩١٩ ناردە رۆژھەڵاتی ناوەراست,چەند جارێک لەگەل سەرکردە کوردەکان کۆبۆوە ،ئەوە بە یەکەم پەپیوەندی کورد و ئەمریکا ھەژمار دەکرێت بەفەرمی ، بەلام ئەو سیاسەتەی باش بۆ نەچوە سەر ھەتا لەناوەخۆی ئەمریکاش کۆنگریس پێی رازی نەبوو ،ناچار کەوتە دوای سیاسەتی دابەش کردنەکانی رۆژھەلاتی ناوەڕاست بەپێی پێوەرەکانی بەریتانیاو فرنسا کە لەسایکس پیکۆو دوایش لەسیڤەر(١٩٢٠) بەرجەستە بوو.\nلەوەش خراتر رازی بوو بەو بنەمایانەی بۆ رۆژھەلاتی ناوەراست دیاری کرا ، لەوانە (مبدڕ عدم المس بالارپ الاستعماری )دوای بنەماکانی ترومان وئایزنھاور ئاسایشی رۆژھەلاتی ناوەراست ،لەو کاتیەوە سیاسەتی ئەمریکا بەرامبەر یەکپارچەیی خاکی وولاتانی ناوچەکە بەتایبەتی عیراق نەگۆڕاوە ، ھەر لەسەر ئەو بنچینەش پەیوەندیەکانی ئەمریکاو کورد لەباش ترین دۆخی ئەوەبوە (مافی کورد لەناو عیراق چارە بکریت) ، دوای جەنگی جیھانی دوەم ڕۆلی ئەمریکا زیاتر دەرکەوت و بریتانیا بەرەو لاوازی ڕۆیشت ،لە (نێوان جەنگی سارد) ھەلوێستی ئەمریکا (وەک لەبەڵگەنامەنھێنی وئاشکراکان دەردەکەوێ)نەیویستوەخۆ لەکێشەی کورد بگلێنی ،سەرکردایەتی کورد باش لەو (سیاسەتە دەولیە)ی ئەمریکا نەگەیشتبووبوە ھۆی شکستی ١٩٧٥ی ، یەکەم گۆڕانکاری بەسەر سیاسەتی ئەمریکا سەبارەت بەکورد لەدوای سالی ١٩٧٩ لەسەرکەوتنی شۆرشی ئیران بەسەرۆکایەتی ڕ خمینی دێت، تارادەیەک کورد لە حیساباتی موخابەراتی دەرچوو بەرەو حیساباتی ستراتیژی، دوای ئەوەی ئیسلامیەکان لە تورکیاش سەرکەوتن ولەسالی ٢٠٠٣نەبونە یارمەتیدەری ھێزەکانی ئەمریکا لە کاتی ھێرشیان بۆسەر عێراق جارێکی تر تەکانێک بە پەیوەندی کوردو ئەمریکا درابۆ ئاستێکی بەرزتر، داگیرکردنی کویت لە ٢/ئاب/١٩٩٠ وکەوتنی عیراق بۆ بەندی ٧.. باشوری کوردستان کەوتە بەشێک لە ستراتیژیەتی ئەمریکا, بریای ٦٨٨ و ناوچەی دژە فرینی بۆ فەراھەم کرا، مۆرکردنی رێکەوتنی ئاشتی لەنێوان پارتی و یەکێتی بەسەرپەرشتی ئۆڵبرایت بۆ دروستکردنی ناوچەیەکی ئارام لە باشوری کوردستان وبەرجەستە کردنی سیاسەتی ئەمریکا لێی.\nدوای روخانی سەدام و وگەیشتنە دەسەڵاتی ئیسلامیەکان لەعێراق(بەتایبەتی لەدوای ٢٠٠٩) دووبارە تەکانێکی گەورەتربەوپەیوەندیە درا، کەواتە لایەکی گرنگ لەو پەیوەندیە بۆ کورد لە دۆڕاندنی دۆستی فەرمی ئەمریکا ھاتوە ، دەتوانین بڵێین ئەمریکا کەوتە دووجۆر سیاسەت لەرۆژھەلاتی ناوەڕاست (وە بۆکوردیش) کاتێ ئەمریکا پابەندە بە پرۆژەکانی چاکسازی رۆژھەلاتی ناوەڕاست (پرۆژەی ڕۆژھەلاتی ناوەڕاستی گەورەی ئەمریکی لە ٢٠٠٤ز – مبادرە الشراکە کۆلن پاول –امریکا – ٢٠٠٢ زـ ڕۆژھەڵاتی ناوەڕاستی تازە-ووتاری ج بۆشی کوڕ لە ٦/١١/ ٢٠٠٣ز ) ئەوا بۆکورد باش نیە ،بەلام کاتێک لادەداو پابەند دەبێت بە گەلالەکانی ( بریجنسکی -– برنارد لویس -– ئەلان گالون) بۆ کورد باشترە ،، واتە: پەیوەندی کوردو ئەمریکا سروشتی نیە، لەو کاتانە سوودمەند دەبێ کە دۆخی ڕۆژھەڵاتی ناوەڕاست ناسروشتیە، ستاندەر بونەوەی مەترسێدارەبۆکورد، بۆیە تویژینەوەو زانستی سیاسی ووردی پێویستە لەلایەن سەرکردایەتی کورد بۆ بەردەوامی ،چۆن ھەنگاوەکانی ستراتیژی بۆ کورد وابکەی تێکنەگیری لەگەل بەرژەوەندی ئەمریکا ..لەوەوە سەرکردایەتی ئیستای کورد ئەو شارەزایە تەواوەی نەبوو ,تائەوساتەش وەک پیویست سەرکردایەتی پارتی و ئەوانی تریش لەو (پەرەگرافەدەولیە-–بەتایبەتی ھی ئەمریکا)نەگەیشتن کەدەیان ووت ئیستا کاتی گونجاو نیە، (پەیمانگای برۆکنزینگ)ی ئەمریکا لەدوا ڕاپۆرتی ئەو خالەی بەووردی ڕوون کردۆتەوە، بۆیە بوە ھۆی سەرھەلدانی کۆمەلێک کێشە لەنێوانیان تا ڕادەی تیکچوون ،بەکورتی ئەوانەن: (ئابووری سەربەخۆو ناردنی نەوت – پەیوەندیان لەگەل تورکیاو ئیران ونەبوونیان لەگەل عیراق- تۆمارگاکانی مافی مرۆڤ ورۆژنامەنوس- ..) ی بەپێی ڕێکەوتنی نیوان( پنتاگۆن وھەولیروبەغدای ٢٢/تموز/٢٠١٦) کە پیکھاتوە لە ٨ مادە ، لەمادەی ٦ی ئەو ریکەوتنە (دەبیت ھیزی پیشمەرگە بکشیتەوە) کەچی سەرۆکی ئەوسای ھەریم دەیووت ناکشیینەوە ( دوای لەناوچەکانی تریش کشایەوە) , ھەرەدوایش پرسی ڕیفراندۆم بوو کە ماکگۆرگ بەفەرمی پەیامی ئەمریکای بە سەررۆکی ھەریم گەیاند ، پیشووتریش وەزیری دەرەوەی ئەمریکا نامە میژووییەکەی بۆ کاک مسعود نارد بنەمای گرنگی تێدابوو ،، لە ١٠٠ سالی ڕابووردوو دەرفەتیکی وانەھاتبوو واش چاوەڕوان ناکرێت بەو زوانە ئەو بەلینە زیرینیە ببێتەوە ، زێڕ لای زێڕینگەر بەنرخە ، سەرکردایەتی ریفراندۆم نەیزانی ئەو بەلێنانەی لەو نامەیە ھاتوە چەندە گرنگن ، لەھەمویان ڕوون تر ئەو بەیانەی کە لە ١٥/٩/٢٠١٧ دەرچوە باس لەوە دەکات کە کردنی ریفراندۆم لە ناوچە دابڕێنراوەکان وکەرکوک (استفزازیە),ئەوەش ئاگاداری و ئینزاریکی زۆر توندە , ئاماژەی ڕوونە بۆلەدەستدانی پشتیوانی نیودەولەتی و ئەو کارەساتەی بەسەر کەرکوک وناوچە دابڕێنراوەکان ھات … دوا خال کە لیرە زیاتر مەبەستمانە لەبارەی کوردستانی رۆژئاوڤاش لە ھەلویستی (پ د ک )و تورکیا رازی نەبوو ، ئەمریکا بە ھاوبەشی خۆی دەزانێت لە دەسەلاتی ھەریمی چاوەڕواندەکرا ھەماھەنگی زیاتر بکات لەگەڵ کوردانی رۆژئاوا ، نەیان کرد ..ئەوانە ھەموو وای کرد ستراتیژیەتی ئەمریکا وەرچەرخێ لە باشورەوە بۆ رۆژئاڤا .\nوەرچەرخان بۆ رۆژئاڤا\nئەو ھۆکارانەی وای کردوە ئەمریکا ڕوو لەکورد کرا بەگشتی لەسەروو باس کرا ،ھەندێکی تایبەتیش ھەیە واپێویست دەکا لێرە باسی بکەین ، ئەمریکا پیگەی لەرۆژھەلاتی ناوەڕاست بەرەبەرە لاواز دەبێت ، ئیرانیش بەرەو زیاد بوون ، لەلایەکی تریش ئەوانەی دۆستینە پیگەکەیان زامن نیە ، ئینجا ھەرلەناو حکومەتەدۆستەکانی بزوتنەوەیەکی (قین لەئەمریکا)لەناو میلەت زیادی کردوە ،ئەوەش بوویتە ھۆی دروست بوونی تەیاری توندڕەوی دژ بە رۆژئاوا ، لەھەموان مەترسیدار تر داعش بوو ، کە بوە مەترسی دەولی و دەرکردنی بڕیاری ٢١٧٠ی ئەنجومەنی ئاسایش ،لە چوارچیوەی ئەو بڕیاڕەو ئەکتیڤیەتی کوردانی رۆژئاڤا پەیوەندی ھەردوو لا دروست بوو ،پینتانکەکانی ئەمریکا (ڕاند- برۆکنیز- فۆرین ریلەیشن-…)ڕۆلی گرنگیان بینی لەو پەیوەندیە، لەھەمویان زیاتر پەیمانگای پرۆژەکانی ئەمریکا ( American Enterprises Institute ) لە رۆژی ٢٤ی ئۆکتۆبە ری ٢٠١٧ لە توێژینەوەیەکدا داوایان لە ئیدارەی ئەمریکا کردووە کە ھە لوئستی ئە رێنیان ھەبێت بەرامبەر رۆژئاڤا کە سەرکەوتوو بونە لە شەڕی تیرۆر، لە توێژینەوەی ئەو پەیمانگایە ھاتوە پێویستە ئەمریکا لە پاداشتی ئەو رۆڵە گەورەیەی کوردانی رۆژئاڤا لەشەڕی تیرۆر گیراویانە پاڵپشتیان بکات بۆ دامەزراندنی ھەرێمێکی کاریگەری لە باکوری سوریا، راشیانگەیاندوە دەسەڵاتی رۆژئاڤا ئامادەن ھەموو بنەماکانی دیموکراسیەت جێبەجێ بکەن ، بەپێچەوانەی کوردستانی باشور کە سە رکردە یە کی نایاسایی و ماوە بە سە رچوویان ھە یە و ئینتمای دیموکراسی ودروستکردنی دامەزراوەیان نیە و پێشێلی مافەکانی مرۆڤ دەکەن.\nدوای ئەزمونە سەرەتاکانی لەگەل رۆژئاڤا بۆی دەرکەوت : ئەوھیزانەی کورد لەبارن بۆ دژە تیرۆر –گەندەل نین- سەروەری یاسا – ھاوپەیمانیان لەگەل عرب و مسیحی ولایەنی تر – گونجان لەگەل حەساسیەتەکانی رۆژھەلاتی ناوەراست – …لەگەل ئەو تەوەرە ستراتیژیانەی لەسەرووش باسمان کرد سەبارەت بە تەسک بوونەوەی پیگەی ئەمریکا لە رۆژھەلاتی ناوەراست ..ھەمو ئەوانە وای کرد رۆژئاڤاش بکەویتە حیساباتی ستراتیژی ئەمریکا ، لەھەردوو باری باشور و رۆژئاڤا دەبێ بزانرێ تەعامول کردنی ئەمریکا لەگەلیان بەتەواوەتی لە چوارچێوەی دیپلۆماسی نێودەولەتی و یاسای نێودەولەتی و ڕێکەوتنەکان نیە ، ھەرچەندە پەیوەندیەکانیان گەیشتۆتە ئاستی سەربازیش (کەلە پەیوەندی دەولی زۆر بالا وقوڕسە) ،دوای ھەنگاوەکان گەشەی کرد ، پشتگیری لە پڕچەککردنی کورد لە رۆژئاوا وەک بەشێک لە بانگەشەی دۆناڵد ترەمپ، سەرکەوتنی ھێزەکانی سوریای دیموکرات بۆ ئازادکردنی رەقەی پایتەختی داعش, تاگەیشتە ئەو ڕادەیە ئەردۆگان ئەمریکای سەرپشک کرد لە پاڵپشتی تورکیا یان رۆژئاوا , ئەمریکا دووەمی ھەڵبژارد ..ئەوەش مانا گەورەکە دەبەخشێ ، بە پێی زانیارییەکان ئەمریکا دەیەوێت بۆ ئەو مەبەستە ١٠ ھەنگاو بنێت کە ئەوانیش بیرتین لە:\nیەکەم: زیادکردنی پشتگیریی سەربازیی بۆ ھێزەکانی سوریای دیموکرات.\nدووەم: مەشقپێکردنی ئەو ھێزانە و گۆڕینیان بۆ ھێزێکی نیزامی کە کار بۆ جێگیرکردنی ئاسایش بکات لە خۆرئاوای کوردستان، لەگەڵ دانانی نزیکەی سێ ھەزار پۆلیس.\nسێیەم: بەھێزکردنی حکومەتی خۆجێی کانتۆنەکان کە لە داھاتوودا شارەکانی ڕەقە و تەبقەش دەچنە ئەو چوارچێوەی ئەو کانتۆنانەوە.\nچوارەم: نۆژەنکردنەوەی ناوچەکانی ڕۆژھەڵاتی ڕووباری فورات ئەویش بە زیادکردنی سەرچاوەی دارایی و مرۆیی بۆ ناوچە زیانلێکەوتوەکانی شەڕی دژی داعش.\nپێنجەم: پتەوکردنی خزمەتگوزاریی و ژێرخانی ناوچەکە و سوود وەرگرتن لە سەرچاوە سروشتییەکانی وەک نەوت و غاز و کشتوکاڵ و ئاو.\nشەشەم: ڕاھێنان و کردنەوەی خول بۆ کارمەندانی دامەزراوە حکومی و دادگاکان.\nحەوتەم: پاراستنی ئاسمانی ناوچەکە و ھێشتنەوەی پێنج بنکە سەربازییەکەی ئەمریکا لە ڕۆژھەڵاتی ڕووباری فورات کە لەگەڵ ھێزەکانی سوریای دیموکراتدا ژووری ئۆپراسیۆنە ھاوبەشەکانیان دروستکردووە.\nھەشتەم: دانپیادانانی دیبلۆماسی بە ناوچەکانی ژێر کۆنتڕۆڵی ھێزەکانی سوریای دیموکرات و فشاری ئەمریکا بە ئاراستەی بەشداریکردنی نوێنەری ئەو ھێزانە لە دانوستانەکانی جنێف.\nنۆیەم: پشتگیریکردن لە پرۆسەی ھەڵبژاردنەکان کە لە کانتۆنەکاندا .\nدەیەم: دابینکردنی پشتگیریی سیاسی و سەربازیی و دیبلۆماسی بۆ ناوچەکە و پاراستنی کانتۆنەکان لە کاری دوژمنکاریی.\nئەوە لەکاتێکدایە ھێزەکانی سوریای دیموکرات پەیوەندی باشی لەگەڵ ڕوسیا و تاڕادەیەکی باشیش لەگەل دیمەشق وبەغداو تارانیش ھەیە ، لەئیستادا تاوتوێی ئەوە دەکرێت کە دان ھێنانێکی دەولی بە فیدرالی بۆسوریای دیموکرات بنرێ پایتەختەکەی رەققە بێت ،٧ دەولەتی گەورە لەو پرۆژە دان ،واپیدەچی نوینەرایەتی ٣٠ دەولەت لەوێ بکریتەوە ،\nڕاسپاردە ستراتیژەکان :\nتائەو ساتەش سەرکردایەتی ئەو حزبانەی ریفراندۆم لەوە نەگەیشتن کە گۆڕینەوەی پەیوەندی (ستراتیژی لەگەل ئەمریکا) بە پەیوەندی (تاکتیکی تورکیا) چەندە زیان بەخش بوو ، ئەوە پەندێک بێت ھەم بۆباشور ھەم بۆ رۆژئاڤا .\nلەدوای شکستی ٢٥/٩ سەرکردەی حزبەکانی ریفراندۆم کەمتر لیدوانیان داوە لەو بارەیەوە تەنھا مسعودبارزانی بۆ (NPR )ی ئەمریکی ووتی ئیمە بە پەیوەندیەکانمان دادەچینەوە لەگەل ئەمریکا ،لەکاتێکا بە ھەمو پیوەرێکی زانستی سیاسی دەبوایە بلێت بەپەیوەندیەکانمان لەگەل تورکیا دەچینەوە ,حەدیک بۆ وجودی ئیرانی وتورکی لەھەریم دادەنێین .\nبەردەوامی رۆژئاڤا لە(سەروەری یاساو نەبونی گەندەڵی و ئەنجامدانی ھەڵبژاردنەکان لەکاتی خۆیدا و نەبونی فرە ھێز و خۆگونجاندن وزیاتر دیموکراسی و لیبوردەیی…)لەلایەکی تریش حەدیک بۆ ئەو پیشیلکاریانەی باشور لە(نەبوونی یاسا و ھەبونی گەندەڵی وساختە و بونی فرەھێز و دەرچوونی راپۆرتی نێودەولەتی خراپ ..)دابنریت بۆ ئەوەی جاریکی تر باشوری کوردستان بکەویتەوە حیساباتی ستراتیژیەتی ئەمریکاو نیودەولەتی .\nواچاکە ھاریکاریەکی دروست لەنێوان باشورو رۆژئاڤا دروست بێت بەجۆرێک ھیچ لایەکیان چاوی لەوە نەبێت لقی خۆی لەدیوەکەی تر بکاتەوە ،بەلکو دان بەیەکتر دابھینن وھەم ھەردوو ھەریم وھەم حزبەکانیش ھاریکاری یەکتر بن .\nدەبێ رۆژئاڤا بە ووردی لەو پیلان وپیشھاتانە خۆ شارەزا بکات ،بتوانی ئەو دەستکەوتانە بپاریزی ،یەکریزی ناوەخۆی فراوان بکات ، رەچاوی کەلتوورو ئاینی کۆمەلگەکەی خۆی بکات ، ریز لە سەروەری ھەریمەکانی تری سوریاو بەشەکانی تری کوردستان بگریت ، خۆ رزگار بکات لە ھەندێ ئایدیۆلۆجیاو فۆرم و نەریتی سەدەی بیستەم .\nبۆ رۆژئاڤاو بۆ باشوریش دەبێ ئەوە بزانین کەلەکۆتاییدا ئیمە بەشیکین لە میلەتانی رۆژھەلاتی ناوەراست ، میلەتی عرەب وتورک فارس بنچینەن ، شیعەو سونەی تیدایە ، ئاین وکەمایەتی تری تیدایە ،دەبێ ئەو پەیوەندیە نێودەولەتیانە لەسەر حیسابی ئەومیلەتانە نەبیت ، بۆیە دیسان ئەو ھاوسەنگی و ووردەکاریە سەرکردەی زۆر شارەزای دەوێت .\nدەرەنجام وڕاسپاردەیەکی تایبەتی :\nئەوەی ئیستا حزبەکانی ریفراندۆم دەلێن ئەمریکا دیسان پشتی لەکورد کردو بێوەفا بوو وانیە ،ھەروەک پیش ریفراندۆمیش کە دەیان ووت ئەمریکا لایەنگری دەولەتی کوردستان وڕیفراندۆمە ئەوەش وانەبوو ، لەدوا بەیانی وەزارەتی دەرەوەی ئەمریکا جارێکی تر دووپاتی ئەوە دەکاتەوە کە ئەمریکا واز لەدۆستایەتی دیرینەی خۆی ناھێنێ لەگەل میلەتی کورد ، تەنانەت دەلێت کوردستانێکی بەھێزمان دەوێت لە عیراقیکی بەھێز ، ئەو سەرکردایەتیە نوێیە نابێت تێگەیشتنی بە ئاوەژژووی بیت وەک سەرکردایەتی کلاسیکی ، دەبێت مامەلەی وەک نەشتەرگەری دل لەگەل پەیوەندیە دەولیەکان بکات ، کە ئەمریکا دەلێت (کوردستانێکی بەھێز) مانای وا نیە وەزارەتی ناوخۆو ئاسایش و زیندانی بەھیز بکەی ،مەبەستی ئەوەیە دام ودەزگا بینا بکرێت ،یاسا سەروەر بێت ، سێ دەسەلاتەکە لێک جیا بکرێتەوە ، حزب چەکداری نەبێت ، دەست گۆڕی دەسەلات ودیموکراسی بەرجەستە بێت ،مافی مرۆڤ وژن ورۆژنامەنوسی ئازاد ھەبێت ،شەفافیەت لە ئیدارەو دارایی ھەبێت ، دەست بە نەشونوما کردنی ئابووری وتەکنۆلۆجیا بکەیت\nئەوەش ڕوونە مانای وایە ئەو سزایە میلەتی کورد ناگرێتەوە ھەتا حزبەکانیش ناگریتەوە ،تەنھا سەرکردایەتی حزبەکانی حزبەکانی ریفراندۆم دەگرێتەوە .\nڕاسپاردە تایبەتیەکە :\nبۆ ئەوەی جاریکی تر بتوانین پەیوەندیەکانی باشور لەگەل ئەمریکاو نیودەولەتی بنیات بنرێتەوە ،پیویست بەوە دەکات ئەوجارە کوردستان بخریتە دەستیکی ئەمین وشارەزا ، ھیشتا ئاسۆ ڕوونە بۆ چاکردنەوەی ئەو پەیوەندیە ئەگەر ئەو سەرکردایەتیەی ریفراندۆم بە ڕاستی کەمێک دوور بکەونەو بوار بۆ سەرکردایەتی تازەیان بڕەخسێنن . چونکە سەرکردەکانی ریفراندۆم بەتەواوی دۆسیەیان لەلایەن وولاتانی ئەمریکاو بەریتانیاو رۆژئاوا داخراوە، وەزارەتی دەرەوەی ئەمریکای رۆژی ٣٠ / ١٠ / ٢٠١٧ بە ڕوونی پیشوازی لەدەستکیشانەوەی مسعود بارزانی و پیخۆشحال بوونی گوزارشە لەداخستنی ئەو دۆسیەیە ،لە ئەزمونەکانی ئەوجۆرە سەرکردانەی کەدۆسیەیان دادەخرێ لەجیھان بینرا وەک(عیدی ئەمین لە ئۆگەندا- نۆریەگا لەپەنەما –کابیلا لە ئەفریقا- شافیز لەفەنزویلا –قەزافی وسەدام لە عەرب ..) مانەوەیان لەحوکم چەندە زیان بەخش بوو بۆخۆیان وبۆ وولاتەکەشیان، بۆیە لەکوردستان مانایەک نەما بۆ ئەوجۆرە سەرکردایەتیە ، مانەوەیان لە ریزی پیشەوە وادەکات تەواوی باشوری کوردستان بکەویتە بەر سزا.\nدەبیت سەرکردایەتیەکی تازە بیتە پیش بۆ ئەوەی ئەوەی لەماوەی ٢٠سالی رابووردوو ویران کراوە ،ئەوان چاکی بکەنەوە ، بشتوانن کوردستان بگێڕنەوە دۆخی جاران بەکەرکوک ومادەی ١٤٠ ەوە ،لەھەمان کات گیانی تۆلە سەندنەوەیان نەبیت لەو حزب وسەرکردانەی کوردستانیان واویران کرد ،بەلکو بەشیکیش بن لەدیفاع لەوان لەبەرامبەر ئەو ھەمو مەلەفەی لەسەر ئەوانە لەدادگای وولاتان ولیپیچینەوەو ..بۆ ئەو مەبەستەش باشترین رێگە بۆ ئەو سەرکردانەی ریفراندۆم ئەوەیە ئەو پارەو رەسیدانەی لەدەرەوەو ناوەوە ھەیتیان بە خیرایی بۆ حکومەت بگێڕنەوە .\nبۆردی توێژینەوەی دەزگای ستاندەر\nبڵاوکراوەی پێشووکۆتایی غروری سیاسی\nبڵاوکراوەی نوێتریەکەم ھەنگاوی سیاسیی ڕاست


بەڕازیل میدالیاى زێڕینى ئۆڵۆمپیادى تۆکیۆى بەدەستهێنا\n05:22 - 07/08/2021\nهەڵبژاردەى بەڕازیل توانى میدالیاى زێڕینى ئۆڵۆمپیادى تۆکیۆ بەدەستبهێنێت، ئەوەش دواى ئەوەى لە یارى کۆتایى لە هەڵبژاردەى ئیسپانیاى بردەوە.\nرۆژێک پێش تەواوبونى ئۆڵۆمپیادى تۆکیۆ، هەڵبژاردەى بەڕازیل بە رابەڕایەتى دانى ئەلڤێس توانى میدیالیاى زێڕ لەسەر ئاستى تۆپى پێى پیاوان بباتەوە، ئەوەش دواى ئەوەى لە یارى کۆتایدا توانى بە ئەنجامى دوو گۆڵ بەرامبەر گۆڵێک لەسەر یاریگاى نیسان لە شارى یۆکۆهاما لە ئیسپانیا بباتەوە.\nلە خولەکى (38) ریچاڵسۆن کە باشترین ئاستى لە پاڵەوانێتییەکە پێشکەشکردووە نەیتوانى بەلێدانى سزا گۆڵ لە تۆڕى ئیسپانیا تۆمار بکات، بەڵام لە خولەکى (45+2) گێمى یەکەم ماثیۆس کۆنها گۆڵى پێشکەوتنى بەڕازیلى تۆمارکرد، لە خولەکى (61)ى گێمى دووەم میگێل ئەویارزبال گۆڵى یەکسانبونى ئیسپانیاى تۆمارکرد، کاتى یاسایى یارییەکە بەم ئەنجامە کۆتایى هات، بەلام لەکاتى زیادکراودا کوڕانى سامبا دەستپێشخەریان کرد و ماڵکۆم دى ئۆڵیڤێا لە خولەکى (108) گۆڵى پێشکەوتنى بەڕازیلى تۆمارکر و یارییەکەش بەو ئەنجامە کۆتایى هات.\nدانى ئەلڤێسى کاپتنە بەساڵاچوەکەى سامبا کە ئێستا تەمەنى (38) ساڵە، توانى (44)ەمین نازناوى ژیانى وەرزشى بەدەستبهێنێت، پێش یارییەکەش لە لێدوانێکدا وتى،" خۆم بە پیاوێکى بەتەمەن نازانم و بەردەوامم، ئامانجى گەورەترم هەیە و دەمەوێت مۆندیالى قەتەریش ببەمەوە".


ئایا سوریا بۆ روسیا دەبێتە ئەفغانستانی دووەم؟\n21/10/2019 1096 جار خوێندراوه‌ته‌وه\nبەو ناونیشانەی سەرەوە، گۆڤاری (نیزافیسیمایا غازیتا) راپۆرتێكی بڵاوكردووەتەوە دەربارەی گرەوەكانی روسیا لە سوریا و سەختی یەكلاییكردنەوەی جەنگ لەو وڵاتە.\nبەپێی راپۆرتەكە، سەرۆكی ئەمریكا دۆناڵد ترامپ دەڵێت: هیچ شتێكی هەڵە لەوە نابینێت سوریا یارمەتی لە روسیا وەربگرێت، وەك كاردانەوەیەكیش بەرانبەر ئەو رەخنانەی لە ئەمریكا دەگێرێت بەوەی ناپاكی لە بەرژەوەندی كوردەكان كردووە و سوپاكەی لە سوریا كشاندووەتەوە، ترامپ نمونەی پرۆسەی مۆسكۆی هێناوەتەوە لە ئەفغانستان.\nهەر بەپێی راپۆرتەكە، ئەمریكا دەستبەرداری پلانە ستراتیژییەكانی نابێت لە سوریا و رۆژهەلاتی ناوەڕاست بە شێوەیەكی گشتی، واشنتۆن دژی رژێمی بەشار ئەسەد كار ناكات، بە قەد ئەوەی بەربەست بۆ بەرژەوەندییە سەربازی و ئابووری و جیۆسیاسییەكانی مۆسكۆ دروست دەكات، كە پاڵپشتی ئەم رژێمە دەكات.\nیەكەم، ئەمریكییەكان سوریا بە جێناهێڵن، ئەوان، بەگوێرەی قسەی سەركردەكانی پەنتاگۆن، لە بنكەی تەنەفی سەر سنووری ئوردن دەمێننەوە، لەبەر ئەوە، ئەوان بەردەوام دەبن لەسەر پاڵپشتیكردنی جەنگاوەرەكانی دژی ئەسەد لەسەربازگەی رەكبانی دراوسێی ئەم بنكەیە.\nدووەم، نوێنەری تایبەتی سەرۆكی روسیا بۆ كاروباری سوریا، ئەلسكەندەر لافرینتیف دەڵێت: كوردەكان رازی بوون بەوەی سوپای سوریا بچێتە هەندێك شوێنی دیاریكراو، ئەم رێككەوتنە باسی بابەتی سیاسی و ئابووری نەكردووە، بەڵكو ئەو شوێنانە دەگرێتەوە، كە دەگەڕێنرێتەوە بۆ دیمەشق، هەروەك لە نەخشەكەدا هاتووە، هێڵێكی ئەمنی بە درێژایی سنوری سوریا-توركیا دەگرێتەوە. بەڵام سەرجەم كیڵگە نەوتییەكان لەباشووری ئەم كەرتە بە نزیكی؛ لەدەرەوەی دەسەڵاتی حكومەتی سوریا دایە.\nدوای كشانەوەی ئەمریكا، لەسەر هێزەكانی سوریا پێویستە دەست بگرنەوە بەسەر ناوچەیەكی ئێجگار زۆردا، ئەمەش مانای ئەوەیە مەترسی پێكدادانی سەربازی لەگەڵ هێزەكانی توركیا و باندەكانی داعش زیاد دەبن، لێرەدا، بەدڵنیاییەوە، داواكردنی یەكەیەكی سوپای روسیا دەبێتە پێویستی.\nپاشان، لەگەڵ ئەوەی مۆسكۆ پێی وایە قۆناغی سەربازی لە سوریا كۆتایی پێ هاتووە، هێشتا زۆر زووە بۆ ئەوەی قسە لەسەر ئەوە بكرێت وڵات دەچێتە قۆناغی ئاشتییەوە.\nهەروەها دیمەشق بە پاڵپشتی روسیا تەنیا چەند سەركەوتنێكی بەدەست هێناوە و تا ئێستاش چارەسەری سیاسی لەو وڵاتە دەستی پێنەكردووە، دۆخەكە لە راستیدا دۆخی ئەفغانستان وەبیردێنێـتەوە، بەوەی مۆسكۆ لە جەنگدا تێوەگلا لەمیانی هاوكاری كردنی كابوڵ لە دژایەتی كردنی ركابەرەكەیدا.


هاوكاری دارایی لاهور شێخ جه‌نگی پێشكه‌شی پێنج یانه كرا\nهه‌ریز جه‌مال -\nله لایه‌ن به‌شی وه‌رزشی نووسینگه‌ی لاهور شێخ جه‌نگی به مه‌به‌ستی زیاتری پاڵپشتی یانه‌كان و وه‌رزشكاران، ئه‌مرۆ دووشه‌ممه هاوكاری دارایی هه‌ریه‌كه له یانه‌كانی رزگاری و دوكان و هه‌ڵه‌بجه‌ی شه‌هیدو سه‌یدسادق و كۆیه كرا .\nپاڵشتییه‌كه جاری یه‌كه‌م نییه بۆ ئه‌و یانانه ده‌كرێت و پێشتریش چه‌ندین جار پاڵشتی و هاوكاری دارایی به‌رده‌وام به یانه‌كانی شاری سلێمانی و ده‌ره‌وه‌ی شاره‌كه و قه‌زاو ناحییه‌كان كراوه ئه‌ویش به مه‌به‌ستی پاڵپشتی زیاترو به‌رده‌وامبوون و پێشكه‌وتنی زیاتری وه‌رزش و وه‌رزشكاران.\nهه‌ریه‌كه له‌و یانانه چه‌ندین تیپی جیاوازیان هه‌یه كه ركابه‌ره له خوله جیاوازه‌كان ده‌كه‌ن و ماوه‌ی چه‌ندین ساڵه به‌هۆی قه‌یرانی دارایی هیچ هاوكارییه‌ك نه‌كراون له لایه‌ن حكومه‌ته‌وه، هاوكات سه‌رجه‌میان له خولی پله‌یه‌ك و دووه‌كان به‌شدارن كه بریاره به‌منزیكانه ده‌ستپێبكات.\nسامان تایه‌ر،سه‌رپه‌رشتیاری یه‌كه‌می یانه‌ی رزگاری له لێدوانێكی تایبه‌ت رایگه‌یاند، جاری یه‌كه‌م نییه له لایه‌ن به‌شی وه‌رزشی نووسینگه‌ی به‌رێز لاهور شێخ جه‌نگی له‌رێگه‌ی كاك هێرش هه‌ورامی هاوكارییه‌كانی ده‌گه‌یه‌نێته ده‌ستمان ئێمه سوپاس و ده‌ستخۆشیه‌كی زۆری ده‌كه‌ین به تایبه‌ت له‌م كاته‌دا كه نزیك ده‌بینه‌وه له خولی پله‌یه‌كی یانه‌كانی كوردستان .\nسامان ئه‌وه‌شی خسته روو به‌لێن دراوه كه له هاوكارییه‌كانیان بۆ یانه‌كه‌مان به‌رده‌وام بن و ئێمه‌ش هیوای ته‌واومان به به‌لێنه‌كانیان هه‌میشه بووه چونكه تاكه خه‌مخۆری وه‌رزش و وه‌رزشكاران بوون له ناوچه‌كه‌دا .\nئه‌م بابه‌ته 1991 جار خوێنراوه‌ته‌وه


سه‌ركرده‌كانی یه‌كێتی له‌سه‌ر وەرگرتنی پۆستی وەزارەتی دادی حکومەتی عێراق چی ده‌ڵێن\nبڕیارە ئەم سێشەممەیە 4/12/2018 ئەنجوومەنی نوێنەران دەنگ بۆ پەسەندکردنی پێنج تا شەش وەزیری دیکە لە کابینەکەی سەرۆکوەزیران، عادل عەبدولمەھدی بدات و یه‌كێتیش پۆستێك به ئیستحقاقی خۆی ده‌زانێت كه وه‌زاره‌تی داده.\nسه‌ركرده‌كانی یه‌كێتی له سه‌ر گرنگی وه‌زاره‌تی داد له كاببینه‌كه‌ی عادل عەبدولمەھدی قسه‌ی خۆیان ده‌كه‌ن و به پۆستێكی گرنگی ده‌زانن كه لای كورد و یه‌كێتی بێت،له م راپۆرته وته‌ی سه‌ركرده‌كانی یه‌كێتی بزانه.\nوەزیری داد دەتوانێت زۆر کێشەی کورد لەناوچە جێناکۆکەکان چارەسەربکات\nسەعدی ئەحمەد پیرە وتەبێژی یەکێتی لە لێدوانێکدا جەختیی کردەوە وەزارەتی دادی حکومەتی عێراق مافی کوردە و لەناو کوردیشدا مافی یەکێتییەو بۆ یەکلاکردنەوەی ئەو پۆستەش وەفدێکی یەکێتی سەردانی بەغدادی کردوەو رونیشیکردەوەوەزیری داد دەتوانێت زۆر کێشەی کورد لەناوچە جێناکۆکەکان چارەسەربکات بەتایبەت شاڵاوی تەعریب کە ئێستا لە لایەن پارێزگاری کەرکوکەوە پیلانی بۆ داڕێژراوە.\nیەکێتی دەیەوێت لە رێگەی وەزارەتی دادەوە کار بۆ ناوچە جێناکۆکەکان بکات\nبڵێسه جه‌بار فه‌رمان ئه‌ندامی سه‌ركردایه‌تی یه‌كێتی و ئه‌ندامی ئه‌نجومه‌نی نوێنه‌رانی عیراق ده‌ڵێت:یەکێتی دەیەوێت لە رێگەی وەزارەتی دادەوە کار بۆ ناوچە جێناکۆکەکان بکات، پێداگرە لەسەر وەرگرتنی وەزارەتی دادی عێراق.\nوتیشی:یەکێتی پێداگری لەسەر وەرگرتنی پۆستی وەزارەتی داد لە حکومەتی عێراق دەکات و دەیەوێت لە رێگەی ئەو وەزارەتەوە کاربۆ ھەڵوەشاندنەوەی ئەو بڕیارانە بکات کە لە سەردەمی رژێمی بەعسەوە لەدژی دانیشتوانی کوردی کەرکوک وناوچە جێناکۆکەکان کراوە، بەتایبەت گەڕاندنەوەی موڵک و زەوی و زارەکان بۆ خاوەنە رەسەنەکانیان.\nئەو ھەڵویستەش بە ھۆکار نابینێت بۆ تێکدانی یەکڕیزیی کورد لە بەغداد\nلەبارەی وەرگرتنی پۆستێکی وزاری لە حکومەتی عێراق لەلایەن یەکێتییەوە، ئەندامێكی سەرکردایەتی یەکێتی رایگەیاند: یەکێتی سوورە لەسەر وەرگرتنی پۆستێکی وزاری.\nفەرید ئەسەسەرد ئەندامی سەرکردایەتی یەکێتی رایگەیاندوه: یەکێتی سوورە لەسەر وەرگرتنی پۆستێکی وەزاری لە بەغداد و ئەوەش بە مافی خۆی دەزانێت، ئەو ھەڵویستەش بە ھۆکار نابینێت بۆ تێکدانی یەکڕیزیی کورد لە بەغداد.\nوەزیری داد بۆ یەکێتی یەکلاکراوەتەوە\nسەرۆکی فراکسیۆنی یەکێتی لە ئەنجومەنی نوێنەرانی عێراق رایگەیاند، لەم هەفتەیەدا دەنگدان لەسەر وەزیرەکانی حکومەتەکەی عەبدولمەهدی کۆتای دێت و وەزیری دادی-یش بۆ یەکێتی یەکلاکراوەتەوە،\nجوان ئیحسان، سەرۆکی فراکسیۆنی یەکێتیی نیشتمانیی کوردستان لە ئەنجوومەنی نوێنەرانی عێراق بە ئاژانسی ئەنادۆڵی رایگەیاندوه، "بڕیارە ئەم سێشەممەیە ئەنجوومەنی نوێنەران دەنگ بۆ پەسەندکردنی پێنج تا شەش وەزیری دیکە لە کابینەکەی سەرۆکوەزیران، عادل عەبدولمەھدی بدات".\nسەبارەت بە پشکی کورد لەو ھەشت وەزارەتەی ماون کە دوو وەزارەتیان بەر کورد دەکەوێت و بەرکەوتەی یەکێتیی نیشتمانی کوردستان وتی"بەدڵنییایەوە پۆستی وەزیری داد بۆ یەکێتیی نیشتمانیی کوردستان یەکلایی بووەتەوە بەپێی زانیارییەکان و یەکێتی بۆ ئەو پۆستە یەک کاندیدی ھەیە ئەویش خالید شوانی-یە".\nسەرۆکی فراکسیۆنی یەکێتی لە پەرلەمانی عێراق ئەوەشی وتووە "ھێشتا زووە بۆ ھەڵسەنگاندنی حکوومەتەکەی عادل عەبدولمەھدی، چونکە ئەدای حکوومەت و وەزیرەکانی و ھەروەھا ئەو کێشانەی کە ماون و دەبێت چارەسەرییان بۆ بدۆزرێتەوە و پەیوەندییەکانی نێوان ھەرێم و ناوەند ئەوانە بڕیار دەدەن کە ئەو کابینەیە چۆنە و ئەدای چۆنە، بۆیە ھێشتا ناتواندرێت بگوترێت حکوومەتێکی لاواز دەبێت، چونکە ھەڵسەنگاندن دواتری بۆی دەکرێت".\n2643 جار خوێندراوه‌ته‌وه\n12/3/2018 10:44:06 AM


ئێران باری لەناکاوی راگەیاند و داوای كۆبوونه‌وه‌ى به‌په‌له ده‌كات\n20/2/2020 - 09:29\nبەرپرسێكی وەزارەتی تەندروستی ئێران رایده‌گه‌ێنێت ، پشكنینی پزیشكی بۆ سەرجەم كەسوكاری ئەو دوو بەساڵاچووانە كراوە كە دوێنێ بەهۆی ڤایرۆسی كۆرۆنا لە شاری قوم گیانیان لەدەستدا و بەو هۆیەوە باری لەناكاو لە سەرجەم نەخۆشخانەكانی ئەو شارە راگەیەندرا و میدیاكانی ئەو وڵاتە ئاماژە بە 6 حاڵەتی دیكەی تووشبوون بەو پەتایە دەكەن.\nمحەمەد رەزا قەدیری، سەرۆكی زانكۆی قوم بۆ زانستە پزیشكییەكان به كەناڵی روسیا الیومی راگه‌یاند ، ئەو دوو كەسەی لە شاری قومی باشووری رۆژئاوای ئێران تووشی ڤایرۆسی كۆرۆنا ببوون، بەهۆی ئەو پەتایەوە گیانیان لەدەستداوە.\nوتیشى لە چوار رۆژی رابردوودا سەردانی شاری قومم كردووە كە ئەو پەتایەی تێدا بڵاوبووەتەوە و وەك ئاماژەی پێدا، ئەو دوو كەسەی تووشی ئەو نەخۆشییە بوون، بەهۆی كێشەی تەندروسی لە كۆئەندامی هەناسەدانیان گیانیان لەدەستداوە.\nئاماژه به‌وه‌ش ده‌كات هێشتا ئەنجامی پشكنینەكانی كەسە نزیكەكانی ئەو دوو كەسە دەرنەچوونە، كە بەهۆی ئەو پەتایەوە گیانیان لەدەستداوە، هەر كاتێك دەرچوون دەستبەجێ رادەگەیەنین.\nراشیده‌گه‌یه‌نن ، نەخۆشخانەیەكی شاری قوم بۆ چارەسەركردنی ئەو پەتایە و ئێستا سەرقاڵی ئامادەكردنی نەخۆشخانەیەكی دیكەین بۆ ئەوە لە كاتی پێویستدا بەكاری بهێنین.\nهه‌روه‌ها ئاژانسی ئێرنا 6 حاڵەتی دیكەی تووشبوون بە پەتای كۆرۆنا لە شاری قوم راگەیاند و وەك ئاماژەی پێدا، ئێستا ئەو 6 كەسە لەژێر چاودێری چڕی پزیشكیدان و كەسوكارەكانیشیان گوازراونەتەوە بۆ شوێنی تایبەت.\nدەسەڵاتدارانی ئێران دەوامی فەرمییان لە تەواوی قوتابخانەكانی ئەو شارە راگرتووە، ئەمەش وەك هەنگاوێك بۆ رێگریكردن لە بڵاوبوونەوەی ئەو پەتایە.\nتارانیش داوای كرد، كۆبوونەوەیەكی بەپەلە بۆ گرتنەبەری رێكاری تایبەت بۆ رێگری كردن لە بڵاوبوونەوەی ئەو ڤایرۆسە ئەنجام بدرێت.\nئيَوارةي دويَنيَ ضوارشةممة ميددیاكانى ئێران، گیان لەدەستدانی ئەو دوو هاوڵاتیەیان راگەیاند، کە له شارى قۆم تووشى ڤایرۆسی کۆرۆنا بوون.\nكیانوش جەھانپوور، سەرۆكی ناوەندی زانیارییەكانی وەزارەتی تەندروستی ئێران ئاشكرایكرد، دوای پشكنین و تاقیكردنه‌وه‌كان، بۆیان دەركەوتووە كە دوو كەس لە شاری قۆم توشی ڤایرۆسی كۆرۆنا بوونە.\nجەھانپوور گوتیشی رێكاری پێویست بۆ رێگریكردن لە بڵاوبوونەوەی ڤایرۆسی كۆرۆنا گیراوەتەبەر و توشبووان لە شوێنی تایبەت راگیراون، تا ئه‌و كاته‌ی ئه‌نجامی دوا پشكنینه‌كان ئاشكرا ده‌بێت.\nئه‌مه له‌كاتێكدایه، وڵاتی چین كه سه‌رچاوه‌ی بڵاوونه‌وه‌ی ئه‌و ڤایرۆسه‌یه، رایگه‌یاند، ژماره‌ی ئه‌و كه‌سانه‌ی به‌هۆی ئه‌و په‌تایه گیانیان له‌ده‌ستداوه، 2 هه‌زار كه‌سی تێپه‌ڕاندوه.


هۆشیاری تاکی کورد لە ژێر سفرەوەیە\nیەکێک لە هەرە کێشە گەورەکانی پرسۆنالی کورد نەبوونی هۆشیارییە بەگشتی و هۆشیاری نەتەوەییش بەتایبەتی.\nئەوە نەبوونی هۆشیاری نەتەوەییە خەڵکی کردۆتە دەروێش ودەسکەلای حزبەکان .\nدیارە ئەو کێشەیەش بەپلەی یەکەم بەناو ڕۆشەنبیرەکانیش دەگرێتەوە ، ئەو بەناو رۆشەنبیرانەی قەڵەمەکانیان بە مەرەکەبی حزب کاردەکات و لەبەرژەوەندی حزب دەنووسێت و بەرگری لە فەرموودەکانی سەرۆک دەکات .\nئا، کارەساتەکە لە ناهۆشیارییەوە سەرچاوەی گرتووە ، چونکە ئەگەر ئەوە حاڵی دەستەبژێری سنگ دەرپەریوەکانی کۆمەڵگا بێت ، حەق نییە گلەیی لە خەڵکی بێ سەوادی ئەم نیشتمانە بێ خاوەنە بکەین .\nئەوڕۆ لەبری ئەوەی هۆشیاریی نەتەوەییمان لە لوتکە بێت و ئینتمامان بۆ نیشتیمان و خاک و ئاسمان و ئاو و ژینگە بێت ، کەچی ڕۆبۆت ئاسا بەرگری لە حزب و سەرۆک دەکەین ، ئەو سەرۆکانەی لەسەرەتاوە بەسیستەماتیک کاریان بۆ خوڵقاندنی سوپایەکی تەلقیندراووگۆێڕایەڵ و بێ شکۆ ورۆبۆت ئاسا کردووە ، چونکە تەنها بەم شێوەیە دەتوانن لەدەسەڵات بەردەوام بن .\nتەماشاکەن ، کاتی بەرێزێک لە سۆشیال میدیا یان لەهەردەزگایەکی ڕاگەیاندن قسە دەکات ، ئێوە دیقەتی کۆمێنتەکانی بینەرانی بدەن ، ئا ئەو کات دەزانن من باسی چی دەکەم .\nبۆ نموونە دوێنی بەرێزێک باسی کێشەکانی شاری سلێمانی دەکرد ، بەهەقیقەت قسەکانی زۆر مەنتقی بوون ، بەڵام لەبەر شەڕە جنێوی کۆیلە و دابەستەی حزبەکان ، هیچ کامیان ئاگاداری قسەی ئەو شرۆڤەکارە نەبوو ، هەرکەسەو لەلایەک بە جنێو و قسەی ناشرین کەوتبوونە گیانی یەکتر و چی نەما بەیەکتر نەکەن و نەڵێن .\nئالێرەدا ، لەو نموونە ساکارەدا ، بۆمان دەردەکەوێت کە ئێمە ئەوەی نیمانە هۆشیارییە ، ئەو هۆشیارییەی کە لە تەمەنی منداڵییەوە وڵاتە پێشکەوتووەکان لە ناخی تاکدا دەیچێنن و ئاوی دەدەن و خزمەتی دەکەن ، ئا بەم شێوەیە دوا جارتاکێکی تەندروست وهۆشیار لە هەموو رویەکەوە پێدەگات .\nبەرێزان ..ئەوە هۆشیارییە (بەهەموو جۆرەکانییەوە ) سەربەخۆیی و پێشکەتن و رێزگرتن لەیاسا وئازادییە سەرەتاییەکان ومافی مرۆڤ بەدوای خۆیدا دەهێنێت نەک حزبایەتی و شەڕە پەڕۆ وکۆیلایەتی و تەلقیندان .\nئەوەی لە هەرێمی کوردستان دەگوزەرێت لە هیچ وڵاتێکی دیکەدا بوونی نییە ، بۆنموونە رۆژی پۆشینی جل و بەرگی نەتەوەیی و نیشتمانی تەنها لە هەرێمە دووپارچەکەی ئێمەدا بوونی هەیە ، بێ ئاگا لەوەی هەتا لەو ڕۆژەشدا قیامەتی شەڕە پەڕۆ هەڵدەستێت وفەرتەنەی رەنگەکان لە خۆنمایشکردنێکی حزبانەدا چڕدەکرێتەوە .\nتەماشاکەن ،لە وڵاتێکی ٥ ملێۆنی بچوکی وەک دانمارک ، خۆشەویستی ئاڵا لە ناخی دانیمارکییەکاندا دەشەکێتەوە و حزوری هەیە بەرلەوەی لەبۆنە کانیاندا لەسەر باڵەخانەو باخچەی ماڵەکانیان بشەکێتەوە ، ئەوان بەهچ جۆرێک باسی پیرۆزی ئاڵا و بەرگری لەوڵات و خاک و ئاسمان و یاسا و پاراستنی ئاسایشی نیشتمانی ناکەن ، بەڵام هەریەکەیان لەشوێنی خۆیدا داکۆکیکەرێکی سەرسەخت و بێ‌هاوتای وڵاتەکەیەتی ، هەربۆیە رۆژ لەدوای رۆژ لە هەموو ڕویەکەوە پێشدەکەون .\nبەڵێ ، لە دانیمارکیش حزب هەیە ، بەڵام سەرکردایەتی حزب و ئەندام و لایەنگرانیان حزبایەتی ناکەن ، ئەوەی دەیکەن تەنها حزمەت کردنی وڵات و پێشبرکێیە لەنێوان حزبەکاندا ( لەوپەری ڕاستەوە تا ئەوپەڕی چەپ ) لەسەر ئەوەی کامە حزب دەتوانێت بە کردەوە زیاتر خزمەتی گەل و نیشتمانی بکات.\nبۆیە بەدڵنییایەوە دەڵێم ،کێشەی ئێمە کێشەی نەبوونی هۆشیارییە بەگشتی و هۆشیاری نەتەوەییش بەتایبەتی.


به‌ڤیدیۆ: ئایا هیتلر دووژمنی ئیسلام بوە؟ - Yeane.Org ماڵپەری یانی\nوێنەیەکی دەگمەنی موسڵمانانی سوپای ئەڵمانیاکەگفتو گۆو موناقەشەیەکی زۆری لەسەرکراوە!\nهاوڕێیان زۆرێک لە ئێمە زانیاریمان نیە ئایا هیتلر دووژمنی ئیسلام بوە؟\nکەمێک زانیاری دروست ئەخەمە ڕو بە بەڵگەوە،،،\nوێنەیەکی دەگمەنی موسڵمانانی سوپای ئەڵمانیاکەلە جەنگی جیهانی دووەم دا گیراوە کە تێیدا هیتلەرکاتێکی بۆ دیاری کردبون بۆ ئەنجام دانی نوێژەکانیان\nئەو وێنەیە گفتو گۆو موناقەشەیەکی زۆری لەسەرکراوە لەسەر ڕاستێتی ئەم وێنەنه؟\nئەووێنەیە ڕاستیە وە ئەو مسوڵمانانە لە خەڵکانی بۆسنان وەجیهادیەکانی چیچانن کە دەیان ناڵاند لە دەست زوڵمی شعیەتو علمان یەکان لەیوگزلاڤیاو یەکەتی سۆڤیەت لەو کاتەداکە قەدەخەکرابون لە ئەنجام دانی نوژەکانیان مزگەوتەکانیان دەڕوخاندن .\nبەهاتنەناوەوەی ئەڵمان هەلێک بو بۆیان بۆ ئەنجام دانی نوێژەکانیان بەتایبەت دەوترێت هیتلەر ئاسان کاری بۆ مسوڵمانان کردوە وەچەند ڕاوێژ کاری لە مسوڵمانان هەبوە،بەڵام بەهۆی ئەوەی ڕاگەیاندن لە دەستی جولەکە دابو،ڕاستیەکانیان شاردبۆوە،ئەوڕاستیەیان شاردبۆوە لە گرنگیان کەم کردبۆوە وە هەموو ئیهتمامێکیان بە کۆمەڵکوژیەکەی هۆڵۆکۆست داوە کە تیایدا زیادەرەویان کردبوو ،،،\nهیتلر ڕێزی له‌مامۆستایانی ئاینی گرتوه.\n“تا ئه‌مڕۆ بڕوام وایه من کارده‌که‌م به گوێره‌ی دروستکه‌ری باڵاده‌ست به به‌ره‌نگاربوونه‌وه‌ی خۆم له دژی جوله‌که‌کان من ده‌جه‌نگم له پێناو خودا\nبه‌ڤیدیۆ:نویژ كردنی موسلمانان\nئاماده‌كردنی :مسحود ئه‌حمه‌د


Global Voices بەكوردی » لە هەنگاوێکی هیوا بەخشدا بەرەو بنیاتنانەوە، موسڵی عێراق ئاهەنگی جەژنی سەری ساڵ دەگێڕێت لە دوای ڕوخانی داعشەوە · Global Voices بەكوردی » Print\nTranslation posted 3 January 2018 18:40 GMT 1\t · نووسراوە لە لایەن Sali Mahdy وەرگیڕاوە لە لایەن Didar Kamal\nپۆلەکان: Middle East & North Africa, Iraq, Good News, Religion\nگرتەی لویس ساکۆ وتار بۆ کۆمەڵێک ئەدات لە ڕێوڕەسمی جەژنی سەری ساڵدا، لە یوتیوب بڵاوکراوەتەوە لە بەرواری ٢٤س دیسەمبەری ٢٠١٧لە لایەن کاناڵی الموصلیە\nکریستیانەکانی عێراق هەستان بە گێڕانی ئاهەنگی سەری ساڵ لە موسڵ بۆ یەکەم جار دوای ڕزگارکردنی شارەکەیان لە دەستی گروپی داعشی چەکدار(هەروەها ناسراوە بە دەوڵەتی ئیسلامی ) لە پێش ساڵی ٢٠١٧.\nڕێوڕەسمی جەژنی سەری ساڵ لە کەنیسەی ( سەینت پاوڵس) بەڕێوەچوو، لە ئێستادا تاکە کەنیسەیە لە موسڵ کە بەکاربهێنرێت، بە ئامادەبونی نزیکەی ١٠٠ کریستیان،هەروەها بە ئامادەبوونی کۆمەڵێک بەرپرسی ناوخۆیی و سەربازی، لەگەڵ ئامادەبوونی ژمارەیەک لە مسوڵمانان بۆ پشاندانی پشتیوانیان بۆ کەمە نەتەوایەتییەکان.\nلە ژێر دۆخێکی سەربازی توندا ، ڕێوڕەسمەکە دەستی پێکرد بە وتنەوەی سرودی نیشتیمانی عێراقی، کە هەستێکی یەکگرتویی نیشتیمانی پێدان لەم بۆنەیەدا. لویس رافایل ساکۆ پاتریراکی کەنیسەی کلدانی کاسۆلیکی لە عێراق پەیامی ئاشتی و خۆشەویستی گواستەوە. هەروەها هانیدان کە نوێژ بکەن لە پێناو “ئاشتی و جێگیری لە موسڵ،عێراق و جیهاندا”\nکۆمەڵگەی کریستیانەکان چەندین سەدە تەمەنی هەیە و بەشێکی گرنگە لەو جیاوازییە ڕەنگاوڕەنگەی کە شارەکە پێک دەهێنێت.نزیکەی ٢٠٠٠٠٠ کریستیان لە موسڵ دەژیان پیش هاتنی داعشی توندڕەو و داگیرکردنی ئەو بەشەی باکووری عێراق لە ساڵی ٢٠١٤. شارەکە چۆڵکرا لە لایەن دانیشتووانە ڕەسەنەکەیەوە لە بەرئەوەی ئاگادارکرانەوە یان ئەبێت ببن بە مسوڵمان یان باجی ئاینی بدەن یان ئەکوژرێن. زۆربەی خێزانەکان ڕایانکرد و ماڵوموڵکەکانیان بە درێژایی ڕێگاکە لێسەندرا.\nلەگەڵ ئەوەی سێ ساڵی ڕابردوو ڕوخێنەر بوو بۆ کریستیانەکانی عیراق، ساکۆ هانی کریستیانە ئاوارەکانی ناوخۆی عێراق و ئەوانەشی لە دەرەوە پەناگەیەکیان دۆزیوەتەوە دەدات کە بگەڕێنەوە و بەشداربن لە بنیاتنانەوەی موسڵ.لە چاوپیکەوتنێکدا لەگەڵ ئاژانسی هەواڵی فەڕەنسی (ا ف ب) دورید توبیا ڕاویژکاری کاروباری کریستیانەکان بۆ پارێزگاری هەرێمەکە وتی: لە نێوان ٧٠ بۆ ٨٠ خێزان گەڕاونەتەوە و چاوەڕێش دەکات ڕێژەکە زیاد بکات.\nهەروەها ئاهەنگی جەژنی سەری ساڵ لە کۆمەڵگە کریستیانەکاندا لە دەشتی نەینەوا و بەغدادیش بەڕێوەچوو لە کۆمەڵێک کەنیسەی جیاواز.\nکریستیانەکانی عێراق ئاهەنگی سەری ساڵ دەگێڕن لە شارەکان و کەنیسەکانیاندا لە دەشتی نەینەوا، کریستیانە سریاکەکان لە کەنیسەی مارت شمۆنی لە شارۆچکەی بەرتەلە لە عێراق ، سوپاس باوکە یەعقوب بۆ ڕابەرایەتی کردنمان.\nیەکەم ڕێوڕەسمی کریسمس لە شارۆچکەی قەرەقوشی ئازادکراو لە دوای دوو ساڵ لە توندوتیژی داعش لە موسڵ ، عێراق بە بێ کریستیانەکان و یەزیدییەکان و کەمە نەتەوایەتییەکانی تر عێراق نییە.\nئەمڕۆ لە موسڵ ، یەکەم ڕێوڕەسمی جەژنی سەری ساڵ لە کەنیسەی سانت پاولس لە دوای سێ ساڵ،سوپاس بۆ ئەو شەهیدانەی کە ئەم سەرکەوتنەیان کرد بە ڕاستی.\nڕێوڕەسمی جەژنی سەری ساڵ لە کەنیسەی خیزانی پیرۆز.\nURL to article: https://ku.globalvoices.org/2018/01/03/108/


ڤەکرنا لابورا کومپیوتەرێ\nل بەروارێ 12/5/2022 بفەرمی لابورا کومپیوتەرێ ل کۆلێژا پەرستاری هاتەڤەکرن. پشتەڤانیا دارایی لابورا کومپیوتەرێ ژ ئالیێ سازیا ئیتالی بۆ پێش ئێخستن و سازیا ئایسپو هاتە ئەنجام دان. ل دەستپێکێ ستافێ جێ بە جێ کارێ پرۆژەیا ناڤبری سمینارەکا…\nApril 2, 2022, 8:44 p.m.\nکۆلێژا پەرستاری پلان هەیە کۆ لابورەکێ بۆ کۆلێژێ دروست بەت. لەورا سازیەکا ئیتالی بناڤێ ئایسپو دەستێ هاریکاریا دارایی بۆ کۆلێژا پەرستاری درێژ کریە. لابور ل قوناغێن جێ بە جێ کرنێ دایە. دهێتە پێشبینی کرن کۆ ل دەمەکێ نیزۆک بکەڤیتە کاری.…\nیاریا داوی یا بەریکانا توپا پێ (2022)\nApril 2, 2022, 8:26 p.m.\nل بەروارێ 30-3-2022 یاریا داوی یا توپا پێ دناڤبەرا دوو قوناغێن دوو و سێ ل یاریگەها هەژار موکریانی هاتە کرن. یاری ب فایدەبوونا قوناغا سێ بەرامبەر سدوو ێ ب 5 گولان بەرمابەر دوو بداوی هات. راگرێ کۆلێژا پەرستاری دکتور زۆهێر روشدی مستە…\nMarch 11, 2022, 5:06 p.m.\nروژا جل و بەرگێ کوردی ب ئامادەبوونا راگرێ کۆلێژا پەرستاری و ژمارەیەک ژ ماموستا و فەرمانبەرێن کۆلێژا پەرستاری ل 10/3/2022 هاتە ساخکرن.\nسەرەدانا بنگەهێ شیانێن کلینکی\nل روژا 3/3/2022 راگرێ کۆلێژا پەرستاری دگەل دکتور صافیا صبری بمەرەما گەنگەشەکرن لسەر شیانێن کلینکی یێن فێرخوازێن پەرستاری سەرەدانا بنگەهێ شیانێن کلینکی ل دهۆکێ کر. ل سەرەدانا ناڤبری دگەل تیمەکا ئیتالی و هەروەسا دکتور نورەددین کەتانە…\nسەرەدانا شاندا ئیتالی\nFeb. 23, 2022, 10:21 p.m.\nل بەروارێ 22/2/2022 رێکخراوا ئایسپو سەرەدانا کۆلێژا پەرستاری کر. ژ لایێ خو دکتور زهێر رشدی مستەفا دگەل رێکخراوا ناڤبری گەنگەشەیا ئاریشەیێن خواندنێ ل کۆلێژا پەرستاری کر.\n<el_pagination.models.ELPage object at 0x7f66651dbc50>


مەسرور بارزانی پێشوازی لە شاندێکی باڵای سەربازی هاوپەیمانان دەکات\nئەمرۆ چوارشەممە 13/3/2019 مەسرور بارزانی راوێژکاری ئەنجوومەنی ئاسایشی هەرێمی کوردستان پێشوازیی لە شاندێکی باڵای سەربازی هاوپەیمانان بۆ بواری چاکسازی و مەشق و راھێنانی ھێزی پێشمەرگە کرد،\nله دیدارێكدا وێڕای هەڵسەنگاندن بۆ دوا میکانیزم و بەڕێوەچوونی پرۆسەی چاکسازی و رێکخستنەوەی وەزارەتی پێشمەرگە، ئەگەری سەرهەڵدانەوەی داعش و پەرەسەندنی جمۆجۆڵەکانیان تاوتوێکرا، لەوبارەوە مەسرور بارزانی سوپاسی هەوڵەکانی هاوپەیمانی کرد و هیوای به‌رده‌وامی هاوكارییەکانی خواست به‌تایبه‌تی له بواری چاكسازی و ڕێكخستنه‌وه‌ی وه‌زاره‌تی پێشمه‌رگه‌دا. هەروەها بۆ رێگەگرتن لە مەترسی و هەڕەشەکانی تیرۆریستان، هاوکاریی هەمەلایەنە و رەخساندنی زەمینەی لەباری بۆ ئاسایی کردنەوە و چارەسەریی کێشە سیاسی و ئیداری و دەستوریەکانی بەپێویست زانی .\nلای خۆیه‌وه شاندی میوان وێڕای جه‌ختكردنه‌وه له هاوکاری زیاتری هێزی پێشمەرگە بۆ بەرەوپێشبردنی پرۆسەی چاکسازی و رێکخستنەوەی وەزارەتی پێشمەرگە، پشتگیریی خۆیان بۆ هەماهەنگیی نێوان هێزی پێشمەرگە و هێزی هاوپەیمانان و هێزە عێراقیەکان لە گشت ناوچەکان راگەیاند.


بۆب ئۆدەنکێرک دەبێت بە جۆن ویک! | شانۆڤان\nبۆب ئۆدەنکێرک دەبێت بە جۆن ویک!\nشاخەوانon 8 مانگ لەمەوبەر 3 مانگ لەمەوبەر سەرنجێک بنووسە لەسەر بۆب ئۆدەنکێرک دەبێت بە جۆن ویک!\nبۆب ئۆدەنکێرک زۆرتر بە هۆی یەکێک لە باشترین نمایشە سکێچ کۆمیدییەکان1سکێچ کۆمیدی چەشنێک نمایشی کۆمیدییە کە لە کۆمەڵێک دیمەنی کورتی کۆمیدی بەرهەم دێت. هەر بەشێک یەک تا دە خولەکە و هەندێک کۆمیدییان و ئەکتەر دەوری تێدا دەگێڕن و هەر جار دەوری کەسایەتییەکیان هەیە. بابەتەکانی زۆرتر پێکەنیناوی و ڕخنەی کۆمەڵایەتیی و سیاسییە. واتە بەڕێز شۆ لەگەڵ بۆب و دەیڤی (١٩٩٨-١٩٩٥) ناسراوە. لەم ساڵانەدا بەرچاوترین ئیشی، دەورگێڕان لە زنجیرەی گۆڕانی خراپ و باشترە پێوەندی بکەیت بە سۆڵ_ەوە بوو کە سەرنجێکی زۆری بۆ خۆی ڕاکێشا. لەم زنجیرانەدا دەوری پارێزەرێکی چەوتی دەگێڕا و پێنج جار بەربژێر کرا بۆ خەڵاتی ئێمی بۆ باشترین کەسایەتی سەرەکی دراماکان. ئێستا بۆب کە زۆرتر بە فلیمی کۆمیدیەوە دەناسرێت لە کەسایەتییەکی شەڕکەر و لە فلیمێکی نوێی ئاکشن لە چەشنی جۆن ویکدا دەردەکەوێت. فلیمی هیچکەس سەبارەت بە زەلامێکە بە نێوی هاچ مانسەل، دز دەدات لە ماڵەکەی بەڵام ئەم هیچ ناکات و بەرانبەر دزەکان پارێزگاری لە خۆی و بنەماڵەکەی ناکات، بەو هیوایە کە لە ئاستی توندووتیژییەکە کەم بکاتەوە. ئەمە وادەکات لە پێش چاو منداڵ و خێزانەکەیەوە بشکێتەوە و دراوسێکان و هاوکارەکانی بە لاقرتێوە سەیری بکەن. بەڵام ئەم ڕووداوە شتێک لە ناخیدا دەجووڵێنێت و توەڕەییەک دادەگیرسێنێت؛ ئەم کەسایەتییە هێمنە دەبێت بە شەڕکەرێک وەکوو جۆن ویک یان ڕۆبەر مەککاڵ لە یەکسانکەر.\nدەرهێنەری فلیمەکە ئیلیا نایشوولەرە و درێک کۆلستاد فیلمنامەکەی نووسیوە کە نووسەری فلیمەکانی جۆن ویکە، کەواتە سەیر نییە ئەگەر هاوشێوەییەک لە نێوان دوو فلیمەکەدا بەدی بکرێت. کۆنی نیلسەنی تێدایە کە لە پارێزەری شەیتاندا دەوری کریستابێلا ئاندرۆلی دەگێڕا. لە ئەکتەرانی دیکەی فلیمەکەش کریستۆفەر لۆیدە کە بۆ دەورگێڕانی لە سێینەی گەڕانەوە بۆ داهاتوودا ناسراوە. ئۆدەنکێرک هەروەها یەکێک لە بەرهەمهێنەرانی فلیمەکەشە.\nکاتی بڵاو بوونەوەی فلیمەکە وەکوو هەموو فلیمەکانی دیکەی ٢٠٢٠ بە هۆی قەیرانی کۆرۆناوە چەند جار کەوتە دواوە. یوونیڤەرساڵ پیکچەرز سەرەتا دەیویست فلیمەکە لە مانگی خەرمانان دا بڵاو بێتەوە بەڵام شەش مانگ دوای خست و بڕیارە لە ٢٦ ڕەشەمەی ٢٠٢١ دا بڵاو بێتەوە. بەگشتی وا دیارە کە دەتوانێت بەرهەمێکی سەرکەوتوو بێت بە پێی ئەوەی لەم چەند ساڵەدا فلیمگەلێک کە پاڵەوانێکی تووڕە دەکەوێتە نێو کێشمەکێشێک لەگەڵ ڕابردووویەکی پڕ لە توندووتیژیدا، زۆر سەرکەوتوو بوون وەکوو جۆن ویک یان یەکسانکەر. ڕەنگە ئۆدەنکێرک ئەو هێزە سینەماییەی بۆ فلیمێکی ئاکشن وەکوو دەنزل واشنگتۆن یان کیانوو ڕیڤز نەبێت بەلام گوتوویە کە لە دوو ساڵ پێش دستپێکی فلیمهەڵگرییەکەوە، دەستی کردووە بە ڕاهێنان بۆ ئەم دەورگێڕانە. گۆڕانی ژانری ئەکتەرەکان بۆ فلیمی ئاکشن هەمیشە سەرسورهێنەرن و ئێستاش دیتنی ئۆدەنکێرک لە فلیمێکی ئاکشندا سەرنجڕاکێشە و دەتوانێت لە داهاتوو ببێت بە ئەستێرەکەی نوێی ژانری ئاکشن.\nترایلەری فلیمی هیچکەس:\nپۆلسینەماتاگئیلیا نایشوولەربۆب ئۆدەنکێرکدرێک کۆلستادهەواڵی سینەماهیچکەس


کۆریای باکور بە تاقیکردنەوەیەکی سەرەنەکەوتوانەی موشەک بەرەنگاری ئەمەریکا دەبێتەوە\nکۆریای باکور ڕۆژی یەکشەممە تاقیکردنەوەیەکی سەرنەکەوتووی موشەکی ئەنجام دا بۆ بەرەنگاربوونەوەی زیاد بووونی هۆشدارییەکانی وڵاتە یەکگرتووەکانی ئەمەریکا کە دەڵێت ئەم کردارە وروژێنەرانەی کۆریای باکور دەرەنجامی خراپی لێدەکەوێتەوە لە ناویاندا شیانی وەڵامی لەشکریش.\nڕاوێژکارێکی ڕێبازی دەرەوەیی کۆشکی سپی گوتی ئەو جۆرە موشەکەی کە کۆریای باکور هەوڵی دا لە ڕۆژی یەکشەممە تاقی بکاتەوە موشەکی مەودا مامناوەندی بوو و 4 بۆ 5 چرکە پاش هەڵدانەکەی لە نزیک بنکەی دەریایی سینپۆ لە باشوری هەرێمی هامجیۆنگ لە کەناری ڕۆژهەڵاتی وڵاتەکە تەقییەوە.\nبە پێی قسەکانی ئەو ڕاوێژکارەی کە لەگەڵ جێگری سەرۆکی ئەمەریکا مایک پێنس گەشتەکەی کردووە، ئەمەریکا زانیارییەکی باشی هەبووە پێش هەڵدانەکەو پاش هەڵدانەکەشی. چاوەڕوانی هیچ وەڵامێکی بەڕێوەبەرایەتی ترامپ ناکرێت لەم کاتەدا چونکە هیچ پێویست ناکات ئەمەریکا وەڵامی شتێکی سەرنەکەوتوو بداتەوە.\nئەو کاربەدەستەی کە داوای کرد ناوی ئاشکرا نەکرێت گوتیشی ئەگەر ئەمە تاقیکردنەوەی ناوکی بوایە ئەوا ئەمەریکا بەرپەرچی دەدایەوە.\nکۆشکی سپی ڕایگەیاند جێگری سەرۆک مایک پێنس لە سەرنەکەوتنی ئەو موشەکە ئاگادار کراوەتەوە و لەگەڵ سەرۆک دانۆڵد ترامپدا لە پەیوەندیدا بووە.\nمایک پێنس ڕۆژی یەکشەممە گەیشتە سیئۆلی پایتەختی کۆریای باشور بۆ دەستپێکردنی گەشتە 10 ڕۆژییەکەی بۆ ئاسیا. هاوسەرەکەی و دوو کەچەکەشی لەگەڵیدان.\nوەزیری بەرگری ئەمەریکا جەمس ماتس دوابەدوای تاقیکردنەوەی موشەکەکە بەیاننامەیەکی دەرکرد و گوتی " سەرۆک و دەستەی لەشکری ئاگاداری دوایین هەڵدانی سەرنەکەوتوانەی کۆریای باکورن. سەرۆک هیچ لێدوانێکی تری نییە لەو باریەوە".\nئەو موشەکەی ڕۆژی یەکشەممە بە پێی ڕاپۆرتان موشەکی کشوەربڕ نەبووە ئەوەی کە سەرۆک ترامپ هۆشداری دا کە ڕێگە نادات ئەوە تاقی بکاتەوە، لەبەر ئەوەی کۆریای باکور نزیک تر دەکاتەوە لە توانایی دروستکردنی موشەکی ناوکی مەودا درێژ کە هەڕەشەی ڕاستەوخۆ دەخاتە سەر ئەمەریکا.


15:11 - 28 بانەمەڕ 2719\nئاژانسی کوردپا: سکرتێری گشتیی بەرەی سوننییەکانی ئێران، لە شاری هەراتی وڵاتی ئەفغانستاندا، لە لایەن چەند کەسێکەوە دەسڕێژی کرایە سەری.\nڕۆژی هەینی، ٢٧ی بانەمەڕ، مەولەوی \_"ئیبراهیم سەفی‌زادە\_"، سکرتێری بەرەی سوننییەکانی ئێران لە شاری هراتدا، پاش نوێژی هەینی، لە لایەن چەند کەسێکی نەناسراوەوە، بە چەک دسرێژی کرایە سەری.\nبەرەی سوننییەکانی ئێران لە بەیاننامەیەکدا، وێرای پشتڕاست کردنەوەی ئەم هەواڵە ڕایگەیاند: \_"مەولەوی سەفی‌زادە، پاش نوێژی هەینی، لە لایەن چەند کەسێکی چەکداری نەناسراوەوە هێرش کرایە سەری و ناوبراو سێ گولـلە بەر مل، شان و گورچیلەی کەوتووە.\nئەو بەیاننامەیە هەروەها ئاماژە بەوە دەکات کە ناوبراو لە تێرۆر ڕزگاری بووە و هەنووکە لە نەخۆشخانەی شاری هەراتدا لەژێرچاوەدێریی پزیشکیدایە.\nلە بەیاننامەیەی بەرەی سوننییەکانی ئێراندا هاتووە کە بەرەی سوننییەکانی ئێران وێرای مەحکوومکردنی ئەم کردەوە تێرۆریستییە نامرۆڤانەیە لە مانگی ڕەمەزاندا، ڕایدەگەیەنێت: \_"جگە لە نیزامی ویلایەتی فەقیهـ، هیچ دوژمنێکی دیکەمان نییە و بەرپرسایەتیی ئەم کردەوە تێرۆریستییەش لە ئەستۆی بەرپرسانی ئەم نیزامەیە.\_"\nهەروەها لەو بەیاننامەیە ئاماژە بەوە کراوە کە لە ماوەی ساڵانی ڕابردوودا، چالاکانی بەرەی سوننییەکانی ئێران، بە هۆی گوشارەوە ناچار بوون زێدی خۆیان بەجێ بهێڵن، بەڵام لە دەرەوەی سنوورەکانی ئێران، کراونەتە ئامانجی کردەوەی تێرۆریستی و لە هەندێک حاڵەتدا، گیانیان لەدەست داوە.\nکومیسیۆنی سەربەخۆیی مافی مرۆڤی ئەفغانستان، خنکانی کۆچبەرانی ئەو وڵاتەی لەلایەن ئێرانەوە پشتڕاست کردەوە


Diplomatic Magazine | ئه‌حمه‌دی حاجی ڕه‌شید: ئه‌گه‌ر كورد له‌به‌غداد بچێته به‌ره‌ی ئێرانه‌وه به‌ر غه‌زه‌بی ئه‌مه‌ریكا ده‌كه‌وێت\nئه‌حمه‌دی حاجی ڕه‌شید: ئه‌گه‌ر كورد له‌به‌غداد بچێته به‌ره‌ی ئێرانه‌وه به‌ر غه‌زه‌بی ئه‌مه‌ریكا ده‌كه‌وێت\nلەم دیدارەدا ئەحمەدی حاجی ڕەشید، ئەندامی پەڕلەمانی عێراق، باس له پێكهێنانی حكومه‌تی ئاینده‌ی عێراق ده‌كات‌و ئاماژه به‌وه ده‌كات ئه‌گه‌ر كورد بچێته ڕیزی ئه‌و لایه‌نانه‌وه كه له‌به‌ره‌ی ئه‌مه‌ریكان، ئه‌وا به‌ر غه‌زه‌بی ئێران ده‌كه‌وێت‌و به پێچه‌وانه‌شه‌وه.\nدیبلۆماتیك: هەڵبژاردنەکانی ١٢ئایار بەسەرکەوتنی حیزبی سائیرونی موقتەدا سەدر تەواو بوو ئیستە هەموو هەوڵەکانی بۆپێکهێنانی حکومەتی ئایندەیە، پێتوانییە ئه‌و سیناریۆیەی کە بەسەر ئەیاد عەلاویدا هات، بەسەر سەدریشدا بێت؟\nئەحمەدی حاجی ڕەشید : ئەوەی بەسەر ئەیاد عەلاویدا هات بڕواناکەم دووبارەبێتەوە بەسەر سائیروندا، چونکە عەلاوی هێزی چەکداری نەبوو، بەڵام سائیرون هێزی چەکداری هەیە، وە شەقامێکی زۆر مونەزەمی لەگەڵدایە، بەتایبەتی پایتەخت تاکە لایەنە دەتوانێ خۆپیشاندانی ملیۆنی ڕێکبخات، بۆیە بەهیچ شێوەیەک ناتوانرێت سائیرون پشتگوێ بخرێت لەبەشدارینەکردن لەحکومەت، موقتەدا سەدر خۆی باس لەوە دەکات ئەگەر حکومەت تەشکیل نەکرێت، ئیختیاری ئۆپۆزیسیۆن دەکات، وە پێموایە دەبیتە ئۆپۆزسیۆنێکی زۆر توند.\nئەحمەدی حاجی ڕەشید لە دیداری مێری دا\nدیبلۆماتیك: ئایە حکومەتی ئاینده‌ی عێراق چ جیاوازییه‌كی ده‌بێت له حكومه‌ته‌كانی پێشووتر، ده‌توانێت قه‌یرانه‌كان چاره‌سه‌ر بكات؟\nئەحمەدی حاجی ڕەشید: لە بەرئەوەی دەرەنجامی هەڵبژاردنەکان‌و پێکهێنانی حکومەت کەوتۆتە چەند هاوکێشەیەکی نێودەوڵەتی‌و ئیقلیمییەوە، وە عێراق بۆتە ساحەی تەسفییە حساباتی ئیقلیمی‌و دەولییەوە، بۆیە چوارساڵی داهاتوو چوار ساڵی ئارامی نابێت بۆعێراق، چوارساڵی توندو تیژی‌و لێكدابڕان دەبێت بۆ لایەنە سیاسییەکان .\nدیبلۆماتیك: ئێران‌و ئەمریکا هەردوولایان دەیانەوەێت حکومەتی ئایندەی عێراق لەژێر هەژمونی خۆیاندا بێت، بەبڕوای بەڕێزتان کاملا سەرکەوتوو دەبن؟\nئەحمەدی حاجی ڕەشید: من لەموحازەرەیەکەمدا لەپەیمانگای واشنتۆن بۆ سیاسەتی ڕۆژهەڵاتی ناوەڕاست، باسم لەوەکرد ئەگەر دۆستەکانی ئێران وە دۆستەکانی ئەمریکا نەگەنە ئەوەی چارەسەری ئەومعادەلەیە بکەن ئەوا هیچ لایەنێکیان نایەڵێت حکومەت پێکبێنێ، کەواتە دەبێت بەڕێکەوتن لەگەڵ لایەنەکەیتر، بەبڕوای من زەحمەتە هیچ کام لەو لایەنانە بتوانن بەتەنیا حکومەت پێکبێنن.\nدیبلۆماتیك: خۆپیشاندانەکانی بەسرە هەوڵێک یاخود بڵین پلانێک نه‌بوو بۆ زوو پێکهێانی حکومەتی تازەی عێراق\nئەحمەدی حاجی ڕەشید: خۆپیشاندانەکان خۆڕسکبوو، لە زووەوه داوای مافی خەڵکی بەسرە دەکرێت، لەموازەنەی ساڵی ٢٠١٨ باسکراو زۆر داکۆکیان لەوەکرد کە خزمەتگوزاریان نییە، فشاریان کردە سەرحکومەتی عێراق، وە لە ساڵەکانی ٢٠١٣ تاکو ٢٠١٥هەمان گرفتان هەبوو، بۆیە خۆپیشاندانەکان لەئەساسەوە داواکاری خزمەت گوزاری‌و مافی خەڵکە، بەڵام لەئێستادا دوور نییە ئەجێندای سیاسی لەپشتبێ چ بۆپێکهێنانی حکومەت، یان خۆپیشاندانی دژ کە نە هێڵدرێ حکومەت پێکبهێنرێت.\nدیبلۆماتیك: جەنابت لەلیدوانێکتدا دەڵیت پیش خۆپیشاندانەکانی بەسرە لەبەرژەوەندی لایەنگرانی ئەمریکابوو، بەلام ئێستە لەبەرژەوەندەی لایه‌نگرانی ئێرانە، ئەم قسەیەت لە چییەوە سەرچاوە دەگرێ ؟\nئەحمەدی حاجی ڕەشید : لەسەره‌تادا به جۆرێک له جۆره‌كان به‌هۆی پشتگیری کوتلە گه‌ورەکان دروستبوو، بەپێی تەفسیری مەحکەمەی ئیتیحادی کە لەڕێگەی تەفسیری مەحکەمەی ئیتیحادی سەرکەوتنیان بەدەست هێنا.\nڕاستەوخۆ لەبەسرا خۆپیشاندان ئەنجام درا، لەدوای خۆپیشاندانی دژ بەو قەزیه‌یە ڕوویدا، بۆیە لەئیستادا لە بەرژەوەندی دۆستەکانی ئێرانە، وە لە بەرژەوەندی دۆستەکانی ئەمریکا نییە بویش به‌هۆی ئەوەی کەوا حکومەتەکەی عەبادی لەناوپەڕلەماندا بەشێوەیەک لەشێوەکان توشی ئیحراجی ببێت‌و وایکرد عەبادی دوربکەوێتەوە لەوەی کە پۆستی سەرۆک وەزیران وەربگرێتەوە.\nدیبلۆماتیك: ڕۆڵی كورد له پێكهێنانی حكومه‌ت ئاینده‌ی عێراقدا چیده‌بێت‌و چۆن ده‌بێت؟\nئەحمەدی حاجی ڕەشید: کورد به‌رانبه‌ر ئێرانییه‌كان‌و به‌رانبه‌ر ئه‌مه‌ریكییه‌كانیش قه‌رزاره، کورد جۆرێک لە قەرزاری هەیە به‌رانبه‌ر ئێران، پاشان لەدوای ساڵی ٢٠٠٣وه قەرزاری ئەمریکییەکانە کەڕزگاریان کردووە لە سەدام حسێن، بۆیە ئەم دوو قەرزارییە وای لێکردووە لەئێستادا بریاردان قورسە .\nبڕیاردانی کورد بە ئاڕاستەیەک ئەگەر یەکلای بێتەوە لەسەر کۆماری ئیسلامی ئێران ئەوابەر غەزەبی ئەمریکییەکان دەکەوێت، وە ئەگەر بەئاڕاستەکەی تردا یەکلای بێتەوە واتە ئەمریکییەکان، ئەوا بەر غەزەبی ئێرانییەکان دەکەوێت، بۆیه لەئیستادا ئاسان نییە کورد بتوانێ بریارێکی یەکلاکەرەوە بدات، بۆیە تاکو ئێستە هێزە کوردییەکان بەپەرتەوازەییەوە دەبینرێن.\nدیبلۆماتیك: لە ئێستادا نێوماڵی کوردی زۆر نا تەبایە، ئایا چ کاریگەرییه‌ی بۆسەر سەنگو قورسای کورد لە لەبەغداد ده‌بێت؟\nئەحمەدی حاجی ڕەشید: بەدڵنیاییەوە کاریگەری دروست دەکات، بەڵام ئەوەشمان بیر نەچێت، کە هەر تەنها کورد نییە نا تەبابێت، بەڵکو سوننەکانیش ناتەبان‌و شیعەش نا تەبایە، ڕۆژانە کوتلە دروست دەکرێ‌و کوتلە تێکئەدرێ، ئەمە پینەی ئەو واقیعە تاڵەی كوردی کردووە.\nد. سەڵاحەدین سەنگاوی: عەلائەدین سەججادی ڕچەشكێنی زمان و فەرهەنگ و ئەدەبی كوردی بوو\nگروپى گوڵنار | چاوپێکەوتن\nفرهاد عەونی: فازیل ڕەسووڵ کوردانە لە ئیسلام تێگەشتبوو\nد. موستەفا پێنجوێنی: دەبێت ئایین و سیاسەت پێكەوە كار بكەن\nد. كامه‌ران قه‌ره‌داغى: لێكۆڵینه‌وه له كۆرۆنا به بڕیارێكى سیاسى سه‌رۆكى حكومه‌ت وه‌ستێنرا\nبڕوا کەمال | چاوپێکەوتن\nخوسره‌و جاف: بە سەڵاحەدین بەهادینم وت کتێبێک لەسەر هونەر بنووسە\nخۆپیشاندانەکەی دهۆك و گوتار و شرۆڤەی دوبارەی پارتی\nئەبوبەکر عەلی | چاوپێکەوتن


Diplomatic Magazine | ترەمپ یان بایدن، کێ باشە و کێ دەیباتەوە؟\nبۆ کورد هەر چۆنێک بێت بایدن باشترە لەبەر زۆر هۆکار بەڵام من تەنیا دوو هۆکار دەخەمەوەڕوو. زۆر کەس دەڵێن ئەمریکا دەوڵەتی دامەزراوەییەو بە گۆڕانی کەسەکان هیچ لە پرسە گرنگەکان ناگۆڕێت، من هەرچەندە ئەو دیدە لە بنەڕەت ڕەتناکەمەوە بەڵام پێموایە کورتهێنە. دامەزراوەکان لە کەسەکان پێکهاتون، ئەوە کەسەکانن دامەزراوەکان بەڕێوەدەبەن‌و سیاسەتەکان دادەڕێژن. دامەزراوەیی زیاتر بۆ دابەشکردنی کارەکان‌و دەسەڵاتەکانە نەک بۆ بڕیاردان، بڕیار کەسەکان دەیدەن لە ناو دامەزراوەکان. بەهەرحاڵ ئەمە باسی ئەم کورتە بابەتە نیە.\nبایدین بەخۆی کەسێکی نزیکە لە کوردو پەیوەندییەکی چاکی لەگەڵ زۆر لە سەرکردەکانی باشور هەیەو دیدی بۆ بەفێدڕاڵکردنی یان بەکۆنفێدراڵکردنی عێراق زۆر لە دیدی کورد نزیکە، ئەمە هۆکاری یەکەم. دووەم، بایدین بیباتەوە ئەگەری زۆرە کە برێت ماکگۆرک پۆستێکی باڵا لە ئیدارەی بایدن وەربگرێت. ماکگۆرک بەوە ناسراوە کە لەگەڵ کوردانی ڕۆژاڤا پەیوەندییەکی دۆستانەی هەیە، ئەمەش بۆ ڕۆژاڤا دوای ئەو خیانەتەی کە ترەمپ لێیکردن زۆر گرنگە. ماکگۆرک ئەگەر نەشتوانێت بارەکە وەک خۆی لێبکاتەوە ئەوە لەوانەیە نەهێڵێت لەوە خراپتر بێت‌و هەوڵەکانی بخاتەگەڕ بۆ مانەوەی ڕۆژاڤا وەک قەوارەیەکی سەربەخۆ.\nپرسیار ئەوەیە کێ دەیباتەوە؟ من هەوڵدەدەم زۆر بە کورتی وەڵامی ئەم پرسیارە بە بنەما لەسەر کۆمەڵێک فاکتی مێژوویی و ڤاریەبڵ (شتە گۆڕاوەکان) بدەمەوە.\nیەکەم، لە مێژوویی ئەمریکا بەگشتیی کاندیدی بەرامبەر بە سەرۆک ئەگەر کەسێکی نوێ بێت‌و لە دەرەوەی دامەزراوە فەرمییەکان هاتبێت ئەگەری بردنەوەی هەیە، وەک چۆن ئۆباماو بیل کلینتن بردیانەوە. ئەگەر کاندیدەکە لەناو دامەزراوەکانەوە هاتبێت بەگشتیی دۆڕاو دەبن، وەک چۆن ئەلگۆر و هیلاری کلینتن دۆڕاندیان. ئەگەر ئەم فاکتە مێژووییە بە بنەما وەربگرین ئەوە بایدن دەیدۆڕێنێ چونکە بایدن جێگری سەرۆکی ئەمریکایە، واتە وەک ئەلگۆر یان هیلاری کە وەزیری دەرەوە بوو.\nدووەم، هەڵبژاردنی سەرۆک لە ئەمریکا وەک هیچ وڵاتێکی دیکە نیە، من بەخۆم زۆر بە زەحمەت تێیگەیشتم، بۆیە ئێستا کاتی ئەوە نیە کە ڕونی بکەمەوە، بەڵام ئەوەی گرنگە سیستەمی ئیلێکترۆڵ کۆلێج کە بەکاردێت. بەگشتیی لەو هەڵبژاردنانەی کە دوو کاندیدەکە لە ڕاپرسییەکان دەنگیان لێک نزیکە ئەوە کاندیدی کۆمارییەکان دەیباتەوە. هیلاری سێ ملیۆن دەنگی زیاتر لە ترەمپ هێنا کەچی ترەمپ ژمارەی ئیلێکترۆڵ کۆلێجەکانی گەیشتە ٢٧٠ و ئەو بردیەوە. ئەمجارە سەرەڕای ئەوەی کە بایدین زۆر لە پێشترە بەڵام هێشتان ترس هەیە کە ترەمپ بیباتەوە چونکە سیستەمەکە وەک گوتم لە قازانجی کۆمارییەکانە.\nسێیەم، مێژووی ئەمریکا پێمان دەڵێت کە ئەو سەرۆکەی لە حوکمە هەمیشە شانسی لە ڕکابەرەکەی زیاترە. لە مێژووی سی ساڵی ڕابردوی ئەمریکا تەنیا جیمی کارتەر لەبەرابەر ڕۆناڵد ڕێگن دۆڕاوە دەنا ئەو سەرۆکەی لەسەر حوکمە هەمیشە ئەگەری بردنەوەی زیاترە. ئەگەر ئەم فاکتە مێژووییە بکەینە بنەما دیسان ترەمپ دەیباتەوە.\nچوارەم، ئەمریکییەکان بەگشتیی ئەو حیزبەی کە تازە هاتۆتە سەر حوکم ناگۆڕن. کۆمارییەکان، ئەوە ئەگەر ترەمپ وەک کۆماریی بژمێرین چونکە خۆی زۆرجار دەڵێ من سیاسەتوان نیم، ئەوە چوار ساڵە لەسەر حوکمن. ئەوەش مانای ئەوەیە ئەگەر ئەم فاکتە مێژووییە وەک بنەما وەربگرین ئەوە هەمیسان ترەمپ ئەگەری بردنەوەی زیاترە.\nپێنجەم، چاودێران‌و توێژەران بەگشتیی پێیانوایە دەنگدەری ئەمریکی باری ئابوری وڵات‌و GDP و ڕێژەی بێکاریی لە هەموو فاکتەرێک زیاتر بەهەند وەردەگرێت. بەو مانایەی ئابوری لە گەشەدابێت‌و ڕێژەی بێکاریی نزم بێت ئەوە سەرۆکی لەسەر کار شانسی مانەوەی ئێجگار زۆرە. ئەم فاکتە ئەمجارە زۆر ئاڵۆزە چونکە باری ئابوری پێش ترەمپ گەشەی بێ وێنەی بە خۆوە دیبوو، لەسەردەمی ترەمپ، پێش هاتنی کۆڕۆنا، ئێجگار باش بوو. ڕێژەی گەشەی ئابوری لەم چەند ساڵەی دوایی لە دەوروبەری ٣٪ بوو، ڕێژەی بێکارییش لە دەوروبەری ٣٪ بوو. لە دوای کۆڕۆنا ڕێژەی گەشە لەژێر سفرەو ڕێژەی بێکاری لە ناوەڕاستی ئەمساڵ گەیشتە ١٤٪ و ئێستا لە دەوروبەری ٨٪ یە. ئەگەر ئەم فاکتەرە وەک بنەما وەربگرین ئەوە ئەگەری بردنەوەی ترەمپ زۆر کەمە. لەگەڵ ئەوەش زۆر کەس پێیانوایە کە ترەمپ هۆکار نەبووە بەڵکو کۆڕۆنا ئەم قەیرانەی دروستکردوەو لەگەڵ ڕۆیشتنی کۆڕۆنا ترەمپ باشترە بۆ ئابوری. هاوکات، زۆر کەس پێیانوایە کە ترەمپ خراپ ئیدارەی کۆڕۆنای داوە بۆیە دۆخەکە یەکجار ئاوا خراپە. ئەگەر ئەم تێگەیشتنە زاڵ بێت ئەوە بایدن شانسی بردنەوەی هەیە.\nشەشەم، ئەمریکییەکان تیورییەکیان هەیە کە پێی دەڵێن right track vs. wrong track، واتە ئاراستەی وڵات بەرەو باشی دەڕوا یان بەرەو هەڵدێر. ئاشکرایە کە ئاراستەی ئەمریکا بەرەو هەڵدێرە. کۆمەڵگای ئەمریکی لە هەموو ئانوساتێک زیاتر دابەش‌و دژبەیەکە، ئابوری لە قەیراندایە، دامەزراوەکان لەلایەن ترەمپ بنکۆڵکراون، کۆڕۆنا تەنگی بە خەڵک هەڵچنیوە، ئەمانەو سەدان گرژی‌و قەیرانی دیکە. ئەگەر ئەم فاکتەرە وەک بنەما وەربگرین ئەوە بایدن براوەو ترەمپ دۆڕاو دەبێت چونکە خەڵک نیگەرانن لە ئاراستەی وڵاتەکەیان.\nحەوتەم، ڕاپرسی نەرێتێکی کۆنە لە ئەمریکا بۆ پێشبینیکردنی براوە لە هەڵبژاردنەکان. ڕاپرسییەکانیش بە گەڕانەوە بۆ زۆر پرسیارو بیرۆکە ئەنجامدەدرێن بەڵام لە هەموویان گرنگتر ئەوەیە کە پێیدەڵێن presidential approval، کە دەکرێت بڵێین ڕازیبوونی خەڵکە لە ئەدای سەرۆک یان کاندیدەکەی سەرۆک. بەگشتیی لە ڕاپرسییەکان لەسەر ئەم خاڵە بایدن زۆر لە پێشترە لە ترەمپ. ترەمپ لەو تاکە سەرۆکانەیە کە هیچ کاتێک ڕازیبوون لە ئەدای نەگەیشتۆتە سەروی ٥٠٪. ئەگەر ئەمە وەک بنەما وەربگرین ئەوە بایدن دەیباتەوە.\nدیارە فاکتەری دیکە زۆرن بەڵام لەوانەیە ئەمانە گرنگترینیان بن. هەر چۆنێک بێت سبەی ئاراستەی نەک هەر ئەمریکا بەڵکو جیهان تاڕادەیەک دیاری دەکرێت. بردنەوەی ترەمپ بەرەی گەمژەو دیکتاتۆرەکان لە دنیا بەهێزو بەرەی دیموکراسی‌و ژینگەدۆستی‌و یەکسانخوازی لاواز دەکات. با چاوەڕێ بین.


باران: بۆ داهاتوو به‌رهه‌می كوردیم ده‌بێ ... هه‌ژار مه‌موزینی\nباران ئه‌و كچه كورده گه‌نجه نوێیه‌ی گۆڕه‌پانی هونه‌ری گۆرانی گوتنه، كه هه‌ر له سه‌ره‌تاوه به ریتمی پۆپه‌وه ده‌ركه‌وت و به ئه‌ستێره‌ی پۆپی ئێرانی هه‌ژمار ده‌كرێت. له شاری مه‌هابادی رۆژهه‌ڵاتی كوردستان له‌دایك بووه و ئێستا له كه‌نه‌دا نیشته‌جێیه، باران ده‌توانێ به زمانه‌كانی، فارسی، كوردی، ئینگلیزی و فه‌ره‌نسی گۆرانی بچڕێ. له ته‌مه‌نی 11 ساڵییه‌وه خانه‌واده‌كه‌یان له ئیرانه‌وه چوونه‌ته كه‌نه‌دا. ئێستا باران خاوه‌ن چه‌ند گۆرانییه‌كی سینگڵه و به فیدیۆكلیپی گه‌یاندووه، به‌م هۆیه‌وه‌یش توانیویه‌تی هه‌وادارێكی زۆر له خۆی بكاته‌وه.\n(باس): بۆچی گۆرانیتان هەڵبژارد؟\nباران: سه‌ره‌تا دا خولیای هونه‌ر و موزیكی رەسەنی كوردیم هه‌بوو، ئه‌وده‌م له كەنەدا زمانی فەرەنسیم دەخوێند، هەندێك كارم بە زمانی ئینگلیزی و فەره‌نسی دەكرد و هەروەها به پاڵپشتیی خانەوادەكەم و بەتایبەتی براكەم گۆرانی و مۆزیكم كرده پیشه، چونكه پاش تێپەڕاندنی خولی ئەكادیمیی موسیقی و ئەندامبوون لە گرووپەكانی موزیك و هێدی هێدی پەیوەستی بووم و شەرمم شكا.\n(باس): بۆچی ریتمی پۆپ؟\nباران: ئه‌و شێوه ریتمه په‌یوه‌ندیی به دیدی خه‌ڵك و ئه‌و كۆمه‌ڵگایه‌وه هه‌یه كه من ئێستا تیایدا نیشته‌جێم.\n(باس): هیچ كات بیر له گۆڕینی ئه‌و ستایله ده‌كه‌یته‌وه؟\nباران: شێوه‌ی گۆرانی له‌سه‌ر هه‌لومه‌رج ده‌مێنێت، ئێستا به پۆپ گۆرانی ده‌ڵێم، دوور نییه سبه‌ی ریتمی گۆارنیه‌كانم بگۆڕم، هونه‌رمه‌ند ده‌بێ بزانێت خۆی له‌گه‌ڵ جۆره‌ها ریتمی گۆرانی بگونجێنێت، تا سه‌ركه‌وتن به‌دی بێنێت.\n(باس): تۆ كوردیت، بۆچی گۆرانیی تۆماركراوی كوردیت نییه؟\nباران: سه‌ره‌تا به گۆرانیی ڕه‌سه‌نی كوردی ده‌ستم به كاری هونه‌ری كرد، به‌ڵام ئه‌و هه‌لومه‌رجه‌ی من تێیدام و هۆگه‌لێكی زۆر هه‌ن كه نه‌متوانیوه گۆرانی به زمانی دایك تۆمار بكه‌م.\n(باس): به‌ڵام له تۆڕه كومه‌ڵایه‌تیه‌كاندا چه‌ند گۆرانییه‌كی كوردیت بڵاو كرده‌وه؟ باران: ئه‌و چه‌ند گۆرانیه خۆم ریكۆردم كردن و له ئینتیسگرام و فه‌یسبووك بڵاوم كردووه‌ته‌وه، ئاماژه‌یه كه من پرۆفه له‌سه‌ر ئه‌و گۆرانیانه ده‌كه‌م و خۆم ئاماده ده‌كه‌م له كۆنسێرتدا بیانڵێمه‌وه.\n(باس): به‌رنامه‌ت بۆ به‌رهه‌مهێنانی ئه‌لبوومی كوردی هه‌یه؟\nباران: به‌ڵێن به هه‌وادارانم ده‌ده‌م، كه به‌رنامه‌ڕێژیم بۆ به‌رهه‌مهێنانی ئه‌لبوومی كوردی كردووه و ئومێده‌وارم ئه‌و ئاواته‌م بێته دی.\n(باس): لە كوردستانی باشوور هه‌واداری زۆرت هەیە، لەوە ئاگاداریت؟\nباران: چ شتێك له‌وه خۆشتره كه بۆ هه‌ر شوێنێك بڕۆیت، له دڵی میله‌ته‌كه‌تدا بیت و كۆنسێرت و به‌رنامه‌كانت ببینن، راستییه‌كه‌ی پێشبینیم نه‌ده‌كرد به‌و شێوه‌یه شوێنی خۆم له‌ناو دڵی هه‌وادارانم له باشووردا كردبێته‌وه، ئه‌مه زۆر خۆشحاڵی كردووم، به‌مه‌ش له به‌دیهێنانی ئاره‌زووی منداڵیم نزیك بوومه‌ته‌وه.\n(باس): بۆ ئێستا بڵاوكردنه‌وه‌ی گۆرانی به سینگڵ باشه یان ئه‌لبووم؟\nباران: به‌هۆی له‌ده‌ستدانی پاره‌یه‌كی زۆر له به‌رهه‌مهێنانی به‌رهه‌می هونه‌ری و نه‌فرۆشتنی. بۆ ئێستا هونه‌رمه‌ندان په‌نایان بۆ گۆرانیی سینگڵ بردووه. ئه‌مه‌ش ئه‌و واته‌یه ده‌گه‌یه‌نێت بۆ هه‌لومه‌رجی ئێستا سینگل له به‌رهه‌می هونه‌ری باشتره.\n(باس): مەرجی پێشكەوتنی هونەرمەند چییە؟\nباران: ئارمانج گرنگترین شتی بەرجەستەیە، ئەگەر بریار بێت هونەرمەندێك ئەمڕۆ لەگەڵ 3 ساڵ له‌مه‌وبه‌ری جیاواز بێت، بەوە گرێ دراوە كە خۆی چۆن سەیری خۆی و هونەری خۆی دەكات بە دوای چ گۆشەیەك و چ ئارمانجێكدا دەڕوات، هەبوونی دۆستایه‌تی لەگەڵ هونەر، یەكبوون لەگەڵ خەڵكەكەی و پابەند مانەوە بە ئەسڵەكەی، هه‌موو ئه‌مانه فاكته‌ری گرنگن، بەڵام هەبوونی ئامانج گرنگترین شته هونه‌رمه‌ند پێی به‌هره‌مه‌ند بێ.\n(باس): تا چه‌ند گۆرانیه‌كانت له هه‌ستت نزیكن؟\nباران: ئەو گۆرانیانەی كە تا ئەمڕۆ خوێندوومە (هەستی عاشقی، زیادی، سەد بار، دلم خۆش نیست) هەوایێكی عاشقانەی هەبووە و بیرهێنانەوەی منداڵیمە، هەموویانم خۆش دەوێت.\n(باس): بۆچوونی خۆتان لەسەر كۆبانی لە فەیسبووكدا دەربڕیبوو، لە بەرنامەتدا هەیە بیكه‌یه گۆرانی؟ باران: خەڵكی كورد و خەڵكی كۆبانێ میلەتەكەی منن و میلەتەكەی من واتا خودی من، بۆ ئەوەش دەبێ هەنگاو بە هەنگاو بەرنامە داڕێژم و ئەگەر زەمینە لەبار بێت بۆ كۆبانی و ئەو مەبەستەش كار دەكەم.\n(باس): حه‌زت له گوتنی گۆرانیی چ گۆرانیبێژێكی كورده؟\nباران: گۆرانییه كۆنه‌كان و گۆرانیەكانی میكائیل و شەهریبانی كوردی و لەیلا فەریقی.\n(باس): توانای نووسین و تێكستی كوردیت هەیە؟\nباران: من دەمێكی زۆرە لە ئۆتاوای كەنەدا ده‌ژیم، بەڵام زمان و رەگی خۆم فەرامۆش نەكردووە، بێگومان ده‌توانم.\n(باس): له كۆنسێرته‌كانتدا گۆرانیی كوردیت گوتووه؟\nباران: بەڵێ ماوەیەك له‌مه‌وبه‌ر لە تۆرنتۆ كۆنسێرتم هەبوو، چەند گۆرانییه‌كی كوردیم گوت و لە داهاتووش لە ئەبور هازن ئەڵمانیا و گلاسگوی سكوتلەندا گۆرانیەكی كوردیم ده‌بێ.


سه‌ره‌تاێ سه‌رهه‌ڵداین كومه‌ڵه‌یل و جمشته‌یل ڕوشنهوێرى كوردی له سوریه 6 - شـه‌فـه‌ق نيـوز\nسه‌ره‌تاێ سه‌رهه‌ڵداین كومه‌ڵه‌یل و جمشته‌یل ڕوشنهوێرى كوردی له سوریه 6\nیوسف مه‌لك سه‌رپه‌ره‌س گوڤار " ئه‌لوجدان " بوێ و گوڤار " ئه‌لحوریه "یش ده‌ركردیاد و هه‌ردو گوڤاره‌گه له لوبنان ده‌رچیان و له ناوچه كورد نشینه‌گان به‌شه‌و ئه‌كریان وه‌تایبه‌ت له شار ئامودا و زورم ڕوشنهوێره‌یل كورد باوه‌ته‌یلیان له‌و دو گوڤاره بڵاو كردیانه‌و و چین ڕوشنهوێریش گوڤاره‌گان خوه‌نستیانه‌و.\nهه‌واڵ و بڵاوكراوه‌یل كومه‌ڵه‌گه ڕه‌سیه یه‌كیه‌تی سوڤێت ، پروفیسور ناودار كورد قه‌ناتى كوردو له ساڵ 1956 نامه‌ێگ ئه‌ڕا ئه‌ندامه‌یل كومه‌ڵه‌گه كل و له‌تێ نوێساێوگ :\n(براێه‌یل سوپاس خه‌بات و شه‌كه‌تى بوێندان كه‌م .. هه‌رچه‌ن كارێگ سه‌خت و پڕ له كیشه و گرفته ، وه‌لێ باێه‌د ناو كوردستان له گشت گوڤار و ڕوژنامه‌ێگ به‌رزه‌و بكه‌ین چ گه‌ورا و چ بوێچگ ، ئیمه هایمه سه‌ده‌ێ بیسم ، سه‌ده‌ێ پێشكه‌فتن زانستی و ئه‌توم ، هه‌ر ملله‌تێگ داواى ئازادى نه‌كه‌ێگ تاویه‌یگه‌و و نیه‌مینێ ، مناڵ تا نه‌گیرێ داڵگێ شیر وه‌پێ نیه‌ێگ)\nبراى موخلسدان ، قه‌ناتی كوردو\nچاپه‌مه‌نیه‌گان كومه‌ڵه‌گه له بوار ڕوشنبیری :\n1-كتاو (قوبرس و دڕنده‌یى توركه‌یل) وه‌قه‌ڵه‌م یوسف مه‌لك وه‌زوان عه‌ره‌بی.\n2- جینوساید(كوشتار ده‌سه‌جه‌می) وه‌قه‌ڵه‌م دوكتور كامیران به‌درخان.\n3- كل كردن یاداشتێگ 18 لاپه‌ڕه‌یی ئه‌ڕا كونفرانس باندونگ له قاهره له ژێر ناوونیشان (بانگه‌واز ملله‌ت كورد ئه‌ڕا ملله‌ته‌یل ئه‌فریقیا و ئاسیا)\n4- جواو داین كوسموبولیتی – حه‌سه‌نین شنێوى – هه‌ڵه‌وگه‌ردانن رَه‌وشه‌ن به‌درخان.\n5-خه‌بات كورد – سامد كوردستانی .(جه‌مال نه‌به‌ز).\n6-میژوو دێرسیم له كوردستان – نوری دێرسیمی وه‌زوان توركی.\n7-(ڕیئول) په‌ێڕه‌و و پروگرام ناوخوه‌یی كومه‌ڵه‌گه.\nله بوار كومه‌ڵاتى ، كومه‌ڵه‌گه كومه‌كه‌یل وه‌رزی له ده‌وڵه‌مه‌نه‌یل كورد گرده‌و كردیاد و له ناونی هه‌ژاره‌یل جه‌زیره وه‌شێوه‌ێ ڕێك و پێك به‌شیه‌و كردیاد و كومه‌ڵه‌گه خه‌تمێگ داشت ناو كومه‌ڵه‌گه له‌قه‌یی نوێسیاوێگ و له ناوڕاسه‌گه مێژوو دامه‌زراندنی و سه‌رجه‌م به‌ڵگه‌نامه‌یل كومه‌ڵه‌گه وه‌و خه‌تمه موهر كریاێوگ.\nئه‌ڕاچه كومه‌ڵه دروس كردن و حزب دروس نه‌كردن؟\nئه‌وێش وه‌دو هوكار :\n1-په‌یوه‌ندی حزب شوعی سوری وه‌ل ده‌وڵه‌ت بته‌و بوێ ، هه‌ر وه‌ێ خاتره شوعیه‌یل دژاێه‌تى هه‌ر پروژه‌ێگ نه‌ته‌وه‌یی كوردی كردیان.\n2-ئه‌و وه‌خته بڕیار یا قانون دروس كردن حزب له سوریه نه‌وێ ، وه‌ێ خاتره په‌نا بردنه ئه‌ڕا ناو كومه‌ڵه ئه‌ڕا وه‌رده‌وامی كار وپێشكه‌ش كردن خزمه‌تگوزاری ، وه‌لێ وه‌داخه‌وه ته‌مه‌ن كومه‌ڵه‌گه فه‌ره دریژ نه‌وێ و له ساڵ 1956 -1958 بوێ هه‌رچه‌ن له‌و دو ساڵه چالاكى چڕوپڕێگ داشت و له سه‌ر داوای سه‌ركرده‌یل پارت دیموكرات كورد له سوریه كومه‌ڵه‌گه خوه‌ێ هه‌ڵوه‌شانه‌و.


كیانی كوردستان هێڵی سوورە | دەزگاى زارى کرمانجى\nپشتیوان كەریم برادۆستی – سیدەكان :\nماوەیەكە لەلایەن هەندێ لە بەرپرسان و پەرلەمانتارانی ئۆپۆزیسیۆن، بانگەشەی هەڵوەشاندنەوەی حكومەتی كوردستان و نەمانی قەوارەی هەرێم دەكەن، كە ئەوەش ناڕەزایی زۆری گەنجانی ئەو نیشتمانەی لێكەوتەوەو داواكارن هەرچی زووە ئیجرائاتی توند لەگەڵ ئەو كەس و لایەنانە بكرێ كە خوازیاری كۆتاهاتنی قەوارەی هەرێمی كوردستانن.\nسەركەوت جەمال، سەرۆكی سەنتەری رۆشنبیری سیدەكان لەم بارەیەوە بۆ زاری كرمانجی دەڵێت"هۆكاری وروژاندن و بانگەشەكردن بۆ لەناوبردنی قەوارەی حكومەتی هەرێمی كوردستان، شەڕی ئیرادە و گەورەی ئەم حكومەتەیە, نیوەی بەشدار و شەریكەكانی لە هەوڵی بنكۆڵكردن و رووخاندن و پلانگێری بەشێك لە حزب و سیاسی و پەرلەمانتارە خائین و خۆفڕۆش و جاش و بەكرێگیراوان شەو رۆژ بەهانە دەدەنە بەغداد بۆ ئەوەی دژی بیت و لاوازی بكات و فشاری بخاتە سەر بە برینی شایستە داراییەكان و پشكی هەرێم لەلایەك و خیانەتی ١٦ئۆكتۆبەر و داگیركردنی ناوچە كوردستانیەكان و بە عەرەب كردنیان و سوتاندنی بەرهەمی جوتیاران هەموویان دەچنەوە هەمان چوارچیوەی كاركردن بۆ لاوازكردنی دەسەڵاتەكانی حكومەتی هەرێم"،\nسەركەوت بە هەموو شێوەیەك رەتی دەكاتەوە كە حكومەتی هەرێم فاشل و لاواز بێ، بۆیە دەڵێ"حكومەتی هەرێمی كوردستان نەفاشلە و نە لاوازە، بە پێچەوانەوە زۆیش بەهێزە، حكومەتی هەرێم مانگی ۷ چاكسازی دەكات و دەبێت عەدالەت لە مووچە و دەرماڵەو نەهیشتنی دزی و بەهەدەردان بهینێتە كایەوە، بۆ ئەوەی مانگانە مووچەی فەرمانبەرەكانی دابین بكات و دەمی جاشی ناوخۆی و دەستی دەرەكی ببڕێت، بۆیە ئەوە گەندەڵەكانن دژی ئەو چاكسازییە وەستاونەتەوەو بانگەشەی لاوازبوونی حكومەت و قەوارەی هەرێم دەكەن"،\nسەركەوت هۆشداری دەدات لە ئەنجامی نەمانی ئەو قەوارەی هەرێم، كارەساتی گەورە روو لە كورد بكات و دەڵێ"ئەوەی بەغداد بە شۆڤێنیەتی خۆی و دەوڵەتانی دراوسێ و هەندێ جاش كوردی ناوخۆیی، بەرامبەر هەرێمی كوردستان دەیكات، شەڕی شكاندنی ئیرادەی كوردایەتی و نەهێشتنی ئەزموون و حكوومەتێكە بەناوی كورد و كوردستان، بۆیە لێرەوە دەڵێم ئەو ئیرادەییەی بە سوپاو هاوكاری سێ دەوڵەت نەشكا، بە قسەی جاش و فشاری مووچەبڕین ناشكیت و خاوەنی هەیە بۆیە هەوڵەكانیان شكەست خواردوو دەبن و حكوومەتی هەرێمیش بەردەوام ئەبێت لەهەماهەنگی و رێكەوتن لەگەڵ بەغداد" .\nسەركەوت پێی وایە بە نەمانی ئەو قەوارەیە كێشەكان قۆڵتر دەكات و چارەسەر نابن"نەمانی قەوارەی هەرێمی كوردستان، شكست خواردنی دەستوری عێراق و بەغدادە كە هەموو كارەكانییان پێچەوانەی دەستوری عێراقن و نەیان توانیوە كار بەم دەستورە بكەن، كە مافی هەموو نەتەوەكانی عێراقی تێدا دیاریكراوە، كورد رۆڵێكی گرنگی هەبووەو شەریك بووە لە بونیادنانەوە و دورخستنەوەی مەترسییەكان لەسەر عێراق، وێڕای كیمیابارنكردن و زیندەبەچاڵكردن و بێسەروشوێنكردنی هەزاران رۆڵەی ئەم میلەتە، ئەوجاش بەو شێوەیە رەفتارمان لەگەڵ دەكەن و ئەوە پاداشتی چاكییەكانی ئەوان"،\nسەركەوت ئەوەش دەڵێ"ئەوانەی هیوا بۆ گەڕانەوەی دەسەڵاتی عەرەب و بەغدا دەخوازن، دەبێ ئەوە باش بزانن كە ئێستا حكوومەت تەنها ناوەو دەسەڵات لەدەرەوەی حكوومەتەو لەدەست ملیشیایەكان و هۆزەكانەوەیە، دەسەڵاتدارن و دەستیان گرتووە بەسەر زۆربەی سەرچاوە داهاتەكانی عێراق و یەكێكە لەگەندەڵترین و وێرانترین دەوڵەتەكانی جیهان و ئەو هەموو سەروەتوو سامانەی هەیەتی بەهەدەر ئەدرێت میلیشیاكان بڕیار لە چارەنوسی ئەم میلەتە هەژار و ماندوەی شەڕی سیاسی و تایفی و دەركی عێراق دەدەن".\nوشیار فەرحان ئەویش گەنجێكی تری دانیشتووی شارەدێی سیدەكانە و بەو شێوەیە قسە بۆ زاری كرمانجی دەكات و دەڵێ"شۆرشە یەك لەدوا یەكەكانی گەلی كورد، بۆ ئەوە بووە كە سەر بەخۆیانە بژین و خاوەن سەروەری و وڵاتی خۆمان بین، بۆ ئەوە خەباتمان نەكردووەو قوربانیمان نەداوە تاكو ژێر دەستە بین، بەهیچ شێوەیەك قبولی ناكەین و جارێكی تر گەڕانەوە بۆ ژێردەستەیی و دەسەڵاتی عەرەبی لە كوردستان هێلی سوورە"،\nوشیار پێی وایە ئەوانەی بانگەشی نەمانی ئەو قەوارەیە دەكەن داشۆراوون لە كوردبوون، بۆیە دەڵێ"ئەوانەی تێنوی نەمانی قەوارەی هەرێمن، هەر ئەو عێراقچی و هەرزەكارانەن كە گەیشتونەتە ئەو هەقیقەتەی كە ئەوەی لەساڵانی رابردوو بۆیان چۆتە سەر، لەئێستادا بۆیان ناچێتە سەرو بگرە لێ پرسینەوەشییان لەگەڵ دەكرێ، بەرامبەر ئەو هەڵەو گەندەڵییانەی كە لەساڵانی رابردوو كردویانە، بۆیە دەهۆڵی نەمانی قەوارەی سیاسی هەرێم دەكوتن، بەڵام با دڵنیابن ئەم قەوارەیە نەك بەو هەرزەكارانە، بگرە بە هەموو عێراق و خۆفرشان و ناحەزانی گەلی كوردیش ئەم قەوارەیە لەناو ناچێت",\nوشیار ئەوەش دەڵێ"نەمانی قەوارەی هەرێم دەمان باتەوە خاڵی سفر, ئەوەی هەشمانە لە دەستمان ئەچێت، مێژووە رەشەكەی گەلی كورد كە هەمیشە حكومەتە یەك لەدوایەكەكانی عێراق زوڵم و ستەمیان بەرامبەر گەلی كوردی ئازادیخواز كردوەو هەموو كات بەسەر كوتكردنی بزاڤی ئازادی خوازی گەلی كورد درێژەییان بە پیلانی لەنێو بردنی كورد داوە"،\nوشیار ئەوەش دەڵێ"لەدوای ساڵی( 2003) و نەمانی رژێمی گۆڕ بەگۆڕی عێراق، ئەو كات بە سەرۆكایەتی ئەمریكا قەوارەی هەرێم دروست بووەو لەدەستووری عێراق دانی پێدانراوە، هەر لەوساوە گەلی كورد تۆزێك لە ئێش و نەهامەتیەكانی سارێژ بوون و حەسایەوە، بەڵام بە نەمانی قەوارەی هەرێم و گەڕانەوەمان بۆ ژێر دەستی حكومەتی ناوەند، ئەو كاتە لەوە تێدەگەن كە كیانی هەرێم چەندە گرنگ و بەهاداربووە" .\nلە كۆتا قسەی خۆیدا وشیار گووتی"بە نەمانی حكومەت و قەوارەی هەرێم كێشەكان نەك چارەسەر نابن بگرە قوڵتریش ئەبنەوە، چونكە هەر لەدوای (2003) وە دروستكردنی قەوارەی هەرێمی كوردستان لەلایەن ئەمریكاوە، هەموو هێزە عێراقیەكان خەونیان بەوە دەبینی كە ئەم قەوارەیە هەڵ بوەشێننەوە، بۆ ئەوەی كورد بچەوسێننەوەو بیخەنەوە ژێر هەژموونی خۆیان، ئەوەی ئێستاش روو دەدات درێژەی ئەو پیلانەیە كە لە رابردوو كاری لەسەر كراوەو ئێستا بە شێوە و فۆرمی جیاواز كاری لەسەر دەكەنەوە، كە ئەو جارەییان لەلایەن هەندێ لە كوردە خۆ فڕۆشەكانەوەیە".